CELEX: 
Language: el
Date: 2019-03-11 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) 2017/1369 του Ευρωπαϊκού Κοινοβουλίου και του Συμβουλίου όσον αφορά την ενεργειακή επισήμανση των οικιακών πλυντηρίων πιάτων και για την κατάργηση του κατ’ εξουσιοδότηση κανονισμού (ΕΕ) αριθ. 1059/2010 της Επιτροπής

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Νομικό και πολιτικό πλαίσιο της πρότασης
            
            
               Η οδηγία-πλαίσιο 2009/125/ΕΚ
                  1
                του Ευρωπαϊκού Κοινοβουλίου και του Συμβουλίου για τον οικολογικό σχεδιασμό υποχρεώνει τους κατασκευαστές συνδεόμενων με την ενέργεια προϊόντων να βελτιώσουν τις περιβαλλοντικές επιδόσεις των προϊόντων τους ικανοποιώντας:
            
            
               –ελάχιστες απαιτήσεις ενεργειακής απόδοσης· και
            
            
               –άλλα περιβαλλοντικά κριτήρια, όπως η κατανάλωση νερού, τα επίπεδα εκπομπών ή η ελάχιστη ανθεκτικότητα ορισμένων κατασκευαστικών στοιχείων.
            
            
               Ο κατασκευαστής θα πρέπει να αξιολογεί τη συμμόρφωση του προϊόντος πριν το διαθέσει στη αγορά, ώστε να διασφαλίζει ότι συμμορφώνεται με όλες τις απαιτήσεις. 
            
            
               Ο κανονισμός-πλαίσιο για την ενεργειακή επισήμανση –κανονισμός (ΕΕ) 2017/1369 του Ευρωπαϊκού Κοινοβουλίου και του Συμβουλίου
                  2
               – καθορίζει το πλαίσιο σχετικά με την παροχή επακριβών, σημαντικών και συγκρίσιμων πληροφοριών για την κατανάλωση ενέργειας των συνδεόμενων με την ενέργεια προϊόντων, καθώς και άλλων περιβαλλοντικών πληροφοριών. Με τον τρόπο αυτόν διευκολύνονται οι καταναλωτές ώστε να επιλέγουν προϊόντα που είναι αποδοτικότερα ως προς τη χρήση των πόρων. Ο κανονισμός συμπληρώνει την οδηγία-πλαίσιο για τον οικολογικό σχεδιασμό παρέχοντας τη δυνατότητα στους τελικούς καταναλωτές να εντοπίζουν τα προϊόντα με τις καλύτερες επιδόσεις μέσω μιας κλίμακας από A έως G/πράσινο έως κόκκινο. Η ενεργειακή ετικέτα αναγνωρίζεται και χρησιμοποιείται από το 85 % των Ευρωπαίων. Το νομοθετικό πλαίσιο βασίζεται στο συνδυαστικό αποτέλεσμα των δύο αυτών νομοθετικών πράξεων.
            
            
               Το πλαίσιο για τον οικολογικό σχεδιασμό και την ενεργειακή επισήμανση είναι κεντρικής σημασίας για τη βελτίωση της ενεργειακής απόδοσης της Ευρώπης, συμβάλλοντας ειδικότερα: i) στη «στρατηγική-πλαίσιο για την Ενεργειακή Ένωση»· και ii) στην προτεραιότητα για μια «βαθύτερη και δικαιότερη εσωτερική αγορά με ενισχυμένη βιομηχανική βάση». Πρώτον, το πλαίσιο ωθεί τη βιομηχανία να βελτιώσει την ενεργειακή απόδοση των προϊόντων και να αποσύρει από την αγορά τα προϊόντα με τις χαμηλότερες επιδόσεις. Δεύτερον, βοηθά τους καταναλωτές και τις επιχειρήσεις να μειώσουν τους λογαριασμούς ενέργειας. Με τον τρόπο αυτόν στηρίζει την ανταγωνιστικότητα και την καινοτομία στους τομείς της βιομηχανίας και των υπηρεσιών. Τρίτον, εξασφαλίζει ότι οι κατασκευαστές και οι εισαγωγείς που είναι υπεύθυνοι για τη διάθεση των προϊόντων στην αγορά της ΕΕ οφείλουν να συμμορφώνονται μόνο με ένα ενιαίο σύνολο κανόνων σε ολόκληρη την ΕΕ.
            
            
               Αυτές οι δύο πράξεις αποτελούν βασικές συνιστώσες της πολιτικής της Ένωσης με στόχο τα προϊόντα που διατίθενται στην αγορά ή τίθενται σε λειτουργία στον Ευρωπαϊκό Οικονομικό Χώρο (ΕΟΧ) να καταστούν ενεργειακά αποδοτικότερα καθώς και φιλικότερα προς το περιβάλλον. Οι εν λόγω πράξεις διαδραματίζουν αποφασιστικό ρόλο στην επίτευξη των στόχων εξοικονόμησης ενέργειας για το 2020 και το 2030 και η εφαρμογή τους ενισχύεται από το υφιστάμενο πρόγραμμα εργασίας για τον οικολογικό σχεδιασμό (2016-2019). Αναμένεται επίσης να συμβάλουν σημαντικά στη μετάβαση σε μια πιο κυκλική οικονομία, όπως περιγράφεται αναλυτικά στο σχέδιο δράσης του 2015 για την κυκλική οικονομία
                  3
               . Επιπλέον, η εφαρμογή του κανονισμού (ΕΕ) 2017/1369 θα συμβάλει στην επίτευξη του στόχου της ΕΕ για τη μείωση των αερίων θερμοκηπίου κατά τουλάχιστον 20 % έως το 2020 και κατά τουλάχιστον 40 % έως το 2030. 
            
            
               Ο κατ’ εξουσιοδότηση κανονισμός (ΕΕ) αριθ. 1059/2010 της Επιτροπής
                  4
                καθορίζει τις απαιτήσεις ενεργειακής επισήμανσης των οικιακών πλυντηρίων πιάτων. Το άρθρο 7 ορίζει ότι έως τον Δεκέμβριο του 2014 η Επιτροπή θα πρέπει να επανεξετάσει τον εν λόγω κανονισμό, λαμβάνοντας υπόψη τη συντελεσθείσα τεχνολογική πρόοδο, και ιδίως να αξιολογήσει τις ανοχές επαλήθευσης που ορίζονται στο παράρτημα V.
            
            
               Στο πρόγραμμα εργασίας της περιόδου 2016-2019 για τον οικολογικό σχεδιασμό, τα πλυντήρια πιάτων συγκαταλέγονταν στα προϊόντα προτεραιότητας προς επανεξέταση. Τα πλυντήρια πιάτων συμπεριλαμβάνονται επίσης στις ομάδες προϊόντων που αναφέρονται στο άρθρο 11 παράγραφος 5 στοιχείο β) του κανονισμού (ΕΕ) 2017/1369 για τα οποία η Επιτροπή θα πρέπει να εκδώσει, έως τις 2 Νοεμβρίου 2018, κατ’ εξουσιοδότηση πράξη για την εισαγωγή ετικέτας με αναπροσαρμοσμένη κλίμακα. Η διαδικασία αναπροσαρμογής της κλίμακας αναμένεται να έχει ως αποτέλεσμα την αντικατάσταση του υφιστάμενου εύρους τάξεων ενεργειακής απόδοσης από A+++ έως G από μια κλίμακα από A έως G. 
            
            
               Βάσει του άρθρου 11 παράγραφος 8 του κανονισμού (ΕΕ) 2017/1369, δεν αναμένεται να καταταχθεί κανένα προϊόν στην ενεργειακή τάξη Α όταν εισαχθεί η αναπροσαρμοσμένη ετικέτα. Εκτιμάται ότι θα απαιτηθούν τουλάχιστον 10 έτη για να ενταχθούν τα περισσότερα μοντέλα σε αυτή την τάξη.
            
            
               Γενικό πλαίσιο
            
            
               Τα οικιακά πλυντήρια πιάτων χρησιμοποιούνται ευρέως στην ΕΕ. Εκτιμάται ότι, κατά μέσο όσο, πλυντήριο πιάτων διαθέτει το 44 % των νοικοκυριών της ΕΕ (96 εκατομμύρια μονάδες). Σύμφωνα με εκτιμήσεις, η κατανάλωση ηλεκτρικής ενέργειας των πλυντηρίων πιάτων ανήλθε περίπου σε 31 TWh/έτος το 2015 και η κατανάλωση νερού σε 317 εκατομμύρια m3. Εάν δεν θεσπιστούν νέα μέτρα ειδικά για τα εν λόγω προϊόντα, η συνολική κατανάλωση ηλεκτρικής ενέργειας των πλυντηρίων πιάτων στην ΕΕ αναμένεται να ανέλθει περίπου στις 40 TWh/έτος έως το 2030, τιμή που ισοδυναμεί περίπου με 15 εκατομμύρια τόνους CO2eq. 
            
            
               Υπάρχουν οικονομικά αποδοτικοί τρόποι με τους οποίους μπορεί να επιτευχθεί η μείωση της κατανάλωσης ενέργειας και των εκπομπών των πλυντηρίων πιάτων σε επίπεδο χαμηλότερο από εκείνο που θα παρουσίαζαν βάσει ενός σεναρίου διατήρησης της υφιστάμενης κατάστασης.
            
            
               Οι κύριοι λόγοι για τους οποίους δεν έχουν επιτευχθεί αυτές οι δυνητικές εξοικονομήσεις είναι η αδυναμία της αγοράς: 
            
            
               –να εξασφαλίσει καλύτερη εναρμόνιση μεταξύ του συνήθους προγράμματος που χρησιμοποιείται για τις δοκιμές (και βελτιστοποιείται από τους κατασκευαστές) και των άλλων προγραμμάτων καθαρισμού που χρησιμοποιούνται στην πραγματικότητα από τους καταναλωτές· 
            
            
               –να παράσχει καθοδήγηση στους καταναλωτές ώστε να προβαίνουν σε τεκμηριωμένες αποφάσεις αγοράς βάσει του κόστους του κύκλου ζωής και όχι βάσει του κόστους αγοράς (ασύμμετρη πληροφόρηση)· και 
            
         
         
            
               –να παρέχει πληροφορίες και κίνητρα για την επισκευή των συσκευών και την ορθή διαχείριση των προϊόντων στο τέλος της φάσης χρήσης τους. 
            
            
               Ως εκ τούτου, δεν υλοποιούνται συχνά δυνητικά αποτελεσματικές από άποψη κόστους βελτιώσεις οι οποίες θα ήταν επωφελείς για τον τελικό χρήστη.
            
            
               Στόχος της αναθεώρησης του κανονισμού (ΕΕ) αριθ. 1059/2010 για τα οικιακά πλυντήρια πιάτων είναι να δώσει το έναυσμα για τη μεταβολή των συνθηκών της αγοράς και τη βελτιστοποίηση των συσκευών, χωρίς να πληγεί το αυξανόμενο ποσοστό διείσδυσης των πλυντηρίων πιάτων στην αγορά της ΕΕ που παρατηρείται κατά τα τελευταία έτη. Η αναθεώρηση αποσκοπεί επίσης στην αναπροσαρμογή της κλίμακας της ετικέτας σύμφωνα με τον κανονισμό (ΕΕ) 2017/1369.
            
            
               Σε σύγκριση με το σενάριο διατήρησης της υφιστάμενης κατάστασης, η προτεινόμενη αναθεώρηση αναμένεται να μειώσει τη συνολική ετήσια κατανάλωση ενέργειας των εν λόγω προϊόντων σε ολόκληρη την ΕΕ κατά περίπου 2,1 TWh/έτος, με αποτέλεσμα μειώσεις των εκπομπών αερίων θερμοκηπίου κατά 0,7 Mt ισοδύναμου CO2/έτος καθώς και μείωση της κατανάλωσης νερού έως και κατά 16 εκατομμύρια m3/έτος έως το 2030. Οι εκτιμήσεις αυτές αντιστοιχούν σε συμβολή της τάξης του 0,14 % στην επίτευξη του στόχου της ΕΕ όσον αφορά την ενεργειακή απόδοση έως το 2030 και σε ποσοστό 0,07 % του στόχου της ΕΕ για τη μείωση των εκπομπών αερίων θερμοκηπίου έως το 2030. Η αναθεώρηση αναμένεται επίσης να συμβάλει στην επίτευξη των στόχων της κυκλικής οικονομίας και κυρίως στη διευκόλυνση των δραστηριοτήτων επισκευής και της επεξεργασίας στο τέλος του κύκλου ζωής των προϊόντων, εξασφαλίζοντας τη διαθεσιμότητα των απαιτούμενων πληροφοριών και ανταλλακτικών. Ο στόχος αυτός ενδέχεται να συμπληρωθεί στο μέλλον από τη βαθμολόγηση της δυνατότητας επισκευής, η οποία μελετάται επί του παρόντος.
            
            
               Ισχύουσες κανονιστικές διατάξεις και πρότυπα στην ΕΕ και σε τρίτες χώρες 
            
            
               Πέραν της οδηγίας-πλαισίου για τον οικολογικό σχεδιασμό και του κανονισμού για την ενεργειακή επισήμανση, άλλες νομοθετικές πράξεις που αφορούν τα πλυντήρια πιάτων είναι οι ακόλουθες:
            
            
               –κανονισμός (ΕΚ) αριθ. 1275/2008 της Επιτροπής
                  5
                για την κατανάλωση ηλεκτρικής ενέργειας σε λειτουργία αναμονής ή εκτός λειτουργίας·
            
            
               –οδηγία 2014/35/ΕΚ του Ευρωπαϊκού Κοινοβουλίου και του Συμβουλίου
                  6
                για το ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσης·
            
            
               –οδηγία 2014/53/ΕΕ του Ευρωπαϊκού Κοινοβουλίου και του Συμβουλίου
                  7
                για τον ραδιοεξοπλισμό·
            
            
               –οδηγία 2014/30/ΕΕ του Ευρωπαϊκού Κοινοβουλίου και του Συμβουλίου
                  8
                για την ηλεκτρομαγνητική συμβατότητα·
            
            
               –οδηγία 2012/19/ΕΕ του Ευρωπαϊκού Κοινοβουλίου και του Συμβουλίου
                  9
                για τα απόβλητα ηλεκτρικού και ηλεκτρονικού εξοπλισμού·
            
            
               –οδηγία 2011/65/ΕΕ του Ευρωπαϊκού Κοινοβουλίου και του Συμβουλίου
                  10
                για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό.
            
            
               Επιπλέον, πολλές οικονομίες ανά τον κόσμο (π.χ. ΗΠΑ, Ιαπωνία, Αυστραλία, Κίνα, Βραζιλία ή Μεξικό) έχουν θεσπίσει, κατά τα τελευταία έτη, νομοθεσία σχετικά με τα εν λόγω προϊόντα. 
            
            
               Οι επιδόσεις των πλυντηρίων πιάτων υποβάλλονται σε δοκιμή με βάση τα πρότυπα EN 50242 και EN 60436. Επί του παρόντος, η Cenelec βρίσκεται στο στάδιο προσαρμογής των ισχυόντων προτύπων μέτρησης προκειμένου να καλυφθούν διάφορα κενά όσον αφορά το προσδιοριζόμενο επίπεδο επιδόσεων μεταξύ του πραγματικού προγράμματος πλύσης που χρησιμοποιούν οι καταναλωτές και της υφιστάμενης τυποποιημένης δοκιμής. Στην προσαρμογή αυτή περιλαμβάνεται η έγκριση νέου φορτίου δοκιμής με ευρύτερο φάσμα σχημάτων και υλικών, η διαδικασία συνδυαστικής αξιολόγησης για συνδυασμένες επιδόσεις καθαρισμού και στεγνώματος, το νέο απορρυπαντικό αναφοράς, διαδικασίες δοκιμής για αυτόματα προγράμματα και οι επιδόσεις ξεπλύματος. Η προσαρμογή του προτύπου βρίσκεται σε προχωρημένο στάδιο ανάπτυξης και είναι πολύ πιθανόν να έχει τεθεί σε ισχύ έως τον χρόνο εφαρμογής της κατ’ εξουσιοδότηση πράξης για την ενεργειακή επισήμανση.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               2.1. Μελέτη επανεξέτασης και διαβουλεύσεις με τα ενδιαφερόμενα μέρη 
            
            
               Για την αναθεώρηση τόσο του κανονισμού για τον οικολογικό σχεδιασμό όσο και του κανονισμού για την ενεργειακή επισήμανση, το 2014 δρομολογήθηκε μελέτη επανεξέτασης
                  11
               , η οποία κατέληξε στην κατάρτιση τελικής έκθεσης που δημοσιεύτηκε τον Ιούνιο του 2017. Εφαρμόστηκε η μεθοδολογία για τον οικολογικό σχεδιασμό των συνδεόμενων με την ενέργεια προϊόντων (MEErP)
                  12
               . Η μελέτη περιλάμβανε έρευνα μεταξύ ενδιαφερόμενων μερών, δύο συναντήσεις με τα ενδιαφερόμενα μέρη το 2015 και διαδικτυακό σεμινάριο το 2016. Συμμετείχαν περίπου 140 ενδιαφερόμενα μέρη. 
            
            
               Η μελέτη επανεξέτασης κάλυπτε τις συσκευές οικιακών πλυντηρίων πιάτων που εμπίπτουν στο πεδίο εφαρμογής των εν λόγω νομικών πράξεων. Εκπονήθηκε τεχνική, περιβαλλοντική και οικονομική ανάλυση, κατά την οποία εκτιμήθηκε η ανάγκη επικαιροποίησης των απαιτήσεων για τα συγκεκριμένα προϊόντα, καθώς και η ανάγκη αξιολόγησης των επιλογών πολιτικής. Η ανάλυση αυτή πραγματοποιήθηκε κατ’ εφαρμογή της ρήτρας επανεξέτασης των κανονισμών και σύμφωνα με τις διατάξεις της οδηγίας για τον οικολογικό σχεδιασμό και του κανονισμού για την ενεργειακή επισήμανση.
            
            
               Η μελέτη επανεξέτασης διενεργήθηκε στο πλαίσιο ανοικτής διαδικασίας, με την παροχή στοιχείων από σχετικά ενδιαφερόμενα μέρη, μεταξύ των οποίων περιλαμβάνονται κατασκευαστές και οι ενώσεις τους, περιβαλλοντικές ΜΚΟ, οργανώσεις καταναλωτών και εκπρόσωποι των κρατών μελών. Στο πλαίσιο της μελέτης δημιουργήθηκε ένας ειδικός προς τον σκοπό αυτόν ιστότοπος καθώς και μια πλατφόρμα για την ανταλλαγή πληροφοριών (BATIS) όπου δημοσιεύονταν σε τακτική βάση ενδιάμεσα αποτελέσματα και περαιτέρω σχετικό υλικό για την έγκαιρη διαβούλευση με τα ενδιαφερόμενα μέρη και την παροχή πληροφοριακών στοιχείων. Τα έγγραφα που αναρτήθηκαν στον ιστότοπο της μελέτης εξακολουθούν να είναι διαθέσιμα για λήψη και υποβολή παρατηρήσεων. Κατά τη διάρκεια της μελέτης πραγματοποιήθηκαν δύο συνεδριάσεις εμπειρογνωμόνων, μία στη Σεβίλλη στις 23 Ιουνίου 2015 και άλλη μία στις Βρυξέλλες στις 17 Νοεμβρίου 2015, ενώ επίσης διεξήχθη και διαδικτυακό σεμινάριο στις 7 Οκτωβρίου 2016. Τα πρακτικά των συνεδριάσεων αυτών είναι διαθέσιμα στον ιστότοπο της μελέτης επανεξέτασης. 
            
            
               2.2. Έγγραφα εργασίας και φόρουμ διαβούλευσης
            
         
         
            
               Οι υπηρεσίες της Επιτροπής κατάρτισαν δύο έγγραφα εργασίας για τον καθορισμό των απαιτήσεων οικολογικού σχεδιασμού και ενεργειακής επισήμανσης με βάση τα αποτελέσματα της μελέτης επανεξέτασης. Τα έγγραφα εργασίας διανεμήθηκαν στα μέλη του φόρουμ διαβούλευσης, καθώς και στις γραμματείες της Επιτροπής Περιβάλλοντος (ENVI) και της Επιτροπής Βιομηχανίας (ITRE) του Ευρωπαϊκού Κοινοβουλίου προς ενημέρωση. Το φόρουμ διαβούλευσης απαρτίζεται από εκπροσώπους των κρατών μελών βάσει κριτηρίου ισόρροπης εκπροσώπησης, από ενώσεις του βιομηχανικού κλάδου και από ΜΚΟ, σύμφωνα με το άρθρο 18 της οδηγίας για τον οικολογικό σχεδιασμό και του άρθρου 14 του κανονισμού (ΕΕ) 2017/1369.
            
            
               Τα έγγραφα εργασίας συζητήθηκαν επίσης στη συνεδρίαση του φόρουμ διαβούλευσης για τον οικολογικό σχεδιασμό που πραγματοποιήθηκε στις 19 Δεκεμβρίου 2017. Οι υπηρεσίες της Επιτροπής έλαβαν και ανέλυσαν περισσότερα από 20 έγγραφα τοποθέτησης, τόσο πριν όσο και μετά το φόρουμ διαβούλευσης. 
            
            
               2.3. Αποτελέσματα της διαβούλευσης με τα ενδιαφερόμενα μέρη κατά τη διάρκεια και μετά τη λήξη του φόρουμ διαβούλευσης 
            
            
               Οι κύριες παρατηρήσεις των ενδιαφερόμενων μερών όσον αφορά τα βασικά χαρακτηριστικά των εγγράφων εργασίας μπορούν να συνοψιστούν ως εξής: 
            
            
               Ελάχιστες απαιτήσεις ενεργειακής απόδοσης στο πλαίσιο του οικολογικού σχεδιασμού
            
            
               Τα ενδιαφερόμενα μέρη του βιομηχανικού κλάδου συνέστησαν να μην καθοριστούν αυστηρότερες απαιτήσεις από αυτές που ισχύουν επί του παρόντος, διότι κάτι τέτοιο θα είχε αρνητικό αντίκτυπο στον οικονομικά προσιτό χαρακτήρα των συσκευών και θα επιβράδυνε τον ρυθμό διείσδυσης των πλυντηρίων πιάτων σε χώρες χαμηλού εισοδήματος. Τόνισαν ότι ακόμη και τα πλυντήρια πιάτων με το χαμηλότερο επίπεδο ενεργειακής απόδοσης καταναλώνουν λιγότερη ενέργεια και λιγότερο νερό από το πλύσιμο στο χέρι. Σύμφωνα με εμπειρογνώμονες του βιομηχανικού κλάδου, η υφιστάμενη τάξη ενεργειακής απόδοσης A+ (η χαμηλότερη τάξη για τα πλυντήρια πιάτων πλήρους μεγέθους) αντιστοιχεί ήδη στο ελάχιστο κόστος του κύκλου ζωής (LLCC). Ωστόσο, οι περιβαλλοντικές ΜΚΟ έκριναν ότι οι προτάσεις της Επιτροπής δεν θέτουν φιλόδοξους στόχους και ζήτησαν την προσθήκη δεύτερης βαθμίδας με αυστηρότερες απαιτήσεις. 
            
            
               Υπολογισμός του δείκτη ενεργειακής απόδοσης (energy efficiency index, EEI)
            
            
               Όλα τα ενδιαφερόμενα μέρη ζήτησαν να αναθεωρηθεί η διάκριση μεταξύ μεγαλύτερων και μικρότερων συσκευών κατά τον υπολογισμό του δείκτη ενεργειακής απόδοσης, όπου διαπιστώνεται επί του παρόντος απόκλιση μεταξύ της απαίτησης οικολογικού σχεδιασμού και του υπολογισμού, διάκριση η οποία, κατά την άποψη των οργανώσεων καταναλωτών, παρέχει αθέμιτο πλεονέκτημα στις μεγαλύτερες συσκευές.
            
            
               Τεχνολογία που πρέπει να αναγνωριστεί ως ΒΔΤ και ανακατανομή των τάξεων της ενεργειακής ετικέτας
            
            
               Υπήρξε διάσταση απόψεων μεταξύ των ενδιαφερόμενων μερών όσον αφορά τον τύπο τεχνολογίας που πρέπει να θεωρηθεί βέλτιστη διαθέσιμη τεχνολογία (ΒΔΤ). Βάσει μάλιστα του νέου κανονισμού για την ενεργειακή επισήμανση, η επιλογή αυτή θα έχει σημαντικό αντίκτυπο στο επίπεδο των ανώτατων τάξεων της ενεργειακής ετικέτας. Ορισμένα κράτη μέλη και παράγοντες του βιομηχανικού κλάδου εκτιμούν ότι η τεχνολογία πλυντηρίων πιάτων με αντλία θερμότητας δεν μπορεί να θεωρηθεί ΒΔΤ, αφενός, διότι η εξοικονόμηση ενέργειας την οποία επιτυγχάνει δεν αντισταθμίζει την υψηλότερη τιμή αγοράς της και, αφετέρου, λόγω της περιορισμένης διαθεσιμότητάς της στην αγορά. Άλλα κράτη μέλη και περιβαλλοντικές ΜΚΟ θεωρούν ότι αποτελεί επί του παρόντος τη βέλτιστη τεχνολογία στην αγορά και θα πρέπει να αντιμετωπιστεί ως τέτοια.
            
            
               Όσον αφορά την ανακατανομή των τάξεων ενεργειακής απόδοσης, η πλειονότητα των διαθέσιμων επί του παρόντος συσκευών θα κατατάσσονται, σύμφωνα με την πρόταση, στην ενεργειακή τάξη E ή F (μετά την αναπροσαρμογή της κλίμακας). Τα ενδιαφερόμενα μέρη του βιομηχανικού κλάδου ζήτησαν να διατηρηθεί η παροχή κινήτρου για την εξέλιξη των συσκευών χαμηλότερων επιδόσεων με την πρόβλεψη τάξεων μικρότερου εύρους κλίμακας από ό,τι προτείνεται επί του παρόντος (προς το κατώτερο άκρο της κλίμακας).
            
            
               Απαιτήσεις αποδοτικής χρήσης των υλικών
            
            
               Στην πλειονότητά τους, τα ενδιαφερόμενα μέρη συμφώνησαν όσον αφορά τις προτεινόμενες απαιτήσεις για τη σήμανση των ψυκτικών αερίων και την αποσυναρμολόγηση ηλεκτρικού και ηλεκτρονικού εξοπλισμού, με λεπτές διαφορές στη διατύπωση, ενώ παρατηρήθηκε διάσταση απόψεων όσον αφορά τις προτάσεις της Επιτροπής για τις απαιτήσεις σχετικά με τα ανταλλακτικά και την πρόσβαση σε πληροφορίες. Ορισμένα κράτη μέλη θεωρούν ότι θα είναι δύσκολη η επιβολή των εν λόγω απαιτήσεων από τις αρχές επιτήρησης της αγοράς και ότι η πρόσβαση σε πληροφορίες επισκευής και συντήρησης θα πρέπει να περιορίζεται μόνο σε εξουσιοδοτημένους επισκευαστές. Ο βιομηχανικός κλάδος (ιδίως οι κατασκευαστές) συμφώνησε επί του τελευταίου σημείου και είναι περισσότερο διαλλακτικός ως προς τις απαιτήσεις για τα ανταλλακτικά, εάν αυτές αντικατασταθούν με δηλώσεις. Περιβαλλοντικές ΜΚΟ και άλλα κράτη μέλη τάχθηκαν υπέρ των προτάσεων και/ή πρότειναν περισσότερο φιλόδοξες προτάσεις.
            
            
               Θόρυβος
            
            
               Ορισμένα κράτη μέλη και ενδιαφερόμενα μέρη του βιομηχανικού κλάδου πρότειναν να μειωθεί ο βαθμός αυστηρότητας των προτεινόμενων κατηγοριών εκπομπών θορύβου, ενώ ΜΚΟ καταναλωτών πρότειναν τη θέσπιση απαίτησης οικολογικού σχεδιασμού με ανώτατο όριο εκπομπών θορύβου, ώστε να αποκλείονται οι θορυβωδέστερες συσκευές.
            
            
               Καταστάσεις λειτουργίας χαμηλής κατανάλωσης ισχύος
            
            
               Πολλά ενδιαφερόμενα μέρη ανέδειξαν την ανάγκη αναθεώρησης των προτεινόμενων διατάξεων όσον αφορά τις καταστάσεις λειτουργίας χαμηλής κατανάλωσης ισχύος, σε σημεία στα οποία η διατύπωση θεωρήθηκε υπερβολικά αόριστη και όχι απολύτως συνεκτική.
            
            
               2.4. Ανοικτή δημόσια διαβούλευση
            
            
               Από τις 12 Φεβρουαρίου έως τις 7 Μαΐου 2018 πραγματοποιήθηκε διαδικτυακή δημόσια διαβούλευση
                  13
                με σκοπό να συγκεντρωθούν οι απόψεις των ενδιαφερομένων σε θέματα όπως το προσδοκώμενο αποτέλεσμα των πιθανών νομοθετικών μέτρων για τις επιχειρήσεις και τις τάσεις κατανάλωσης ενέργειας.
            
            
               Η διαδικτυακή δημόσια διαβούλευση περιείχε κοινό τμήμα για τον οικολογικό σχεδιασμό και την ενεργειακή επισήμανση, μετά το οποίο ακολουθούσαν ειδικές ανά προϊόν ερωτήσεις σχετικά με τα ψυγεία, τα πλυντήρια πιάτων, τα πλυντήρια ρούχων και τα πλυντήρια-στεγνωτήρια ρούχων, τις τηλεοράσεις, τις ηλεκτρονικές διατάξεις απεικόνισης και τα συστήματα φωτισμού. 
            
         
         
            
               Ελήφθησαν συνολικά 1 230 απαντήσεις, εκ των οποίων το 67 % προέρχονταν από καταναλωτές και το 19 % από επιχειρήσεις (από τις οποίες τα τρία τέταρτα ήταν ΜΜΕ και το ένα τέταρτο μεγάλες εταιρείες). Οι ΜΚΟ αντιστοιχούσαν στο 6 % των συμμετεχόντων που απάντησαν, ενώ το 7 % ανήκαν σε «άλλες» κατηγορίες. Οι εθνικές κυβερνήσεις ή οι αρχές τοπικής αυτοδιοίκησης αντιπροσώπευαν ποσοστό κάτω του 1 % των συμμετεχόντων που απάντησαν, εκ των οποίων το 0,25 % προερχόταν από εθνικές αρχές επιτήρησης της αγοράς. 
            
            
               Οι συμμετέχοντες προέρχονταν κατά κύριο λόγο από το Ηνωμένο Βασίλειο (41 %) και τη Γερμανία (26 %), ενώ μια δεύτερη ομάδα από την Αυστρία, το Βέλγιο, τη Γαλλία, τις Κάτω Χώρες και την Ισπανία αντιπροσώπευε το 17 % των απαντήσεων. Το 9,5 % των απαντήσεων προέρχονταν από μια ομάδα εννέα άλλων κρατών μελών, ωστόσο από κατοίκους 12 κρατών μελών της ΕΕ υποβλήθηκε είτε μηδενικός είτε αμελητέος αριθμός απαντήσεων. Περίπου το 5% των απαντήσεων προήλθαν από συμμετέχοντες από τρίτες χώρες.
            
            
               Από τους 1 230 απαντήσαντες, οι 719 (58 %) απάντησαν μόνο σε ερωτήσεις που αφορούσαν τα συστήματα φωτισμού, στο πλαίσιο συντονισμένης εκστρατείας σχετικά με τα συστήματα φωτισμού σε θέατρα. Θεωρήθηκε ότι το στοιχείο αυτό στρέβλωσε σημαντικά τις απαντήσεις, και για ορισμένες ερωτήσεις οι «συμμετέχοντες που απάντησαν για τα συστήματα φωτισμού» αφαιρέθηκαν από τον υπολογισμό. Επιπλέον, επειδή όσοι συμμετείχαν στην έρευνα δεν ήταν υποχρεωμένοι να απαντήσουν σε όλες τις ερωτήσεις, σημειώθηκε υψηλό ποσοστό του «καμία απάντηση» (από 5 % έως 90 %), επιπλέον όσων απάντησαν «δεν γνωρίζω» ή «δεν έχω γνώμη». Για την καλύτερη αποτύπωση των πραγματικών απαντήσεων, ο αριθμός όσων έδωσαν «καμία απάντηση» αφαιρέθηκε και κρίθηκε ότι οι εναπομένουσες απαντήσεις συνιστούν το 100 %.
            
            
               2.4.1. Συνολικά αποτελέσματα
            
            
               Περίπου το 63 % των συμμετεχόντων τάχθηκε υπέρ της ενσωμάτωσης απαιτήσεων οικολογικού σχεδιασμού σχετικά με τη δυνατότητα επισκευής και την ανθεκτικότητα, ενώ το 65 % όσων απάντησαν έκρινε ότι οι εν λόγω πληροφορίες θα πρέπει να εμφανίζονται στις ενεργειακές ετικέτες. 
            
            
               Όσον αφορά τη δυνατότητα επισκευής των προϊόντων, οι συμμετέχοντες αξιολόγησαν κυρίως από «πολύ σημαντικό» έως «σημαντικό» (σε ποσοστό που κυμάνθηκε από 62 % έως 68 %)
                  14
                καθένα από τα ακόλουθα στοιχεία: εγγύηση, διαθεσιμότητα ανταλλακτικών και πλήρες εγχειρίδιο επισκευής και συντήρησης. Το στοιχείο του χρόνου παράδοσης των ανταλλακτικών αξιολογήθηκε σε ποσοστό 56 % από «πολύ σημαντικό» έως «σημαντικό». 
            
            
               2.4.2. Διαβούλευση με μικρομεσαίες επιχειρήσεις (ΜΜΕ)
                  15
                
            
            
               Ένας από τους στόχους της ανοικτής δημόσιας διαβούλευσης ήταν η συλλογή συγκεκριμένων παρατηρήσεων για τον ρόλο και τη σημασία των ΜΜΕ στην αγορά και η καλύτερη γνώση του τρόπου με τον οποίο βλέπουν οι ΜΜΕ τις περιβαλλοντικές επιπτώσεις των εν λόγω έξι ομάδων προϊόντων. 
            
            
               Περίπου το 10,5 % των απαντήσεων προήλθε από ΜΜΕ. Οι ΜΜΕ ανέφεραν ότι γνωρίζουν τις απαιτήσεις οικολογικού σχεδιασμού και ενεργειακής ετικέτας που διέπουν τα προϊόντα με τα οποία ασχολούνται. Ωστόσο, οι ΜΜΕ κατά κύριο λόγο αρνήθηκαν να απαντήσουν (90 %) ή απάντησαν «Δεν γνωρίζω/Δεν έχω άποψη» (6 %) όταν ερωτήθηκαν σχετικά με τα εξής: i) τον δυνητικό αντίκτυπο στις επιχειρηματικές τους δραστηριότητες καθεαυτές· ii) τις δυνητικές επιπτώσεις στις ΜΜΕ σε σύγκριση με μεγαλύτερες επιχειρήσεις· και iii) την προσθήκη απαιτήσεων αποτελεσματικής χρήσης των πόρων στους αναθεωρημένους κανονισμούς για τον οικολογικό σχεδιασμό και την ενεργειακή επισήμανση. Από τις ΜΜΕ που διατύπωσαν την άποψή τους, περίπου το 3-4 % έκρινε ότι οι επιπτώσεις θα μπορούσαν να είναι αρνητικές, ενώ περίπου το 1 % θεώρησε ότι τα αποτελέσματα θα είναι θετικά.
            
            
               2.4.3. Απαντήσεις σχετικά με τα οικιακά πλυντήρια πιάτων
            
            
               Από τους συμμετέχοντες που απάντησαν σε τεχνικές ερωτήσεις σχετικά με τα οικιακά πλυντήρια πιάτων, μόνον οι μισοί (περίπου το 47 %) γνώριζαν ότι τα πλυντήρια πιάτων πρέπει να πληρούν ελάχιστες απαιτήσεις επιδόσεων καθαρισμού, που σημαίνει ότι επομένως δεν είναι απαραίτητο το ξέπλυμα πριν από τον καθαρισμό. Περίπου το 30 % όσων απάντησαν γνώριζε ότι τα μεγαλύτερης διάρκειας προγράμματα των πλυντηρίων πιάτων τείνουν να χρησιμοποιούν λιγότερη ενέργεια σε σύγκριση με τα συντομότερα προγράμματα (επιφυλάξεις: σε ποσοστό περίπου 20 % δεν το γνώριζαν, ενώ επίσης σε ποσοστό 51 % είτε δεν έδωσαν καμία απάντηση είτε απάντησαν «Δεν γνωρίζω/ Δεν έχω άποψη»). 
            
            
               Όσον αφορά τις πληροφορίες που θα πρέπει να εμφανίζονται στην ενεργειακή ετικέτα, περίπου το 50 % των συμμετεχόντων έκρινε ότι θα πρέπει να καταστούν σαφέστερες οι πληροφορίες σχετικά με τον συνδυασμό χρόνου και κατανάλωσης ενέργειας για τα πλυντήρια πιάτων.
            
            
               Για την αξιολόγηση της επίδοσης των οικιακών πλυντηρίων πιάτων, οι απαντήσαντες θεώρησαν «σημαντική» ή «πολύ σημαντική»
                  16
                την προσθήκη των ακόλουθων πτυχών: 
            
            
               –συχνότερα χρησιμοποιούμενα προγράμματα (45 %)·
            
            
               –περισσότερο ενεργοβόρα προγράμματα (35 %)·
            
            
               –διάρκεια προγράμματος (34 %)· και
            
            
               –καταστάσεις λειτουργίας χαμηλής κατανάλωσης ισχύος (33 %). 
            
            
               Οι καταναλωτές ήταν επίσης της άποψης ότι οι σημαντικότερες παράμετροι που πρέπει να εμφανίζονται στην ενεργειακή ετικέτα είναι οι εξής: κατανάλωση νερού, κατανάλωση ενέργειας και ενεργειακή απόδοση. Έπειτα από αυτή την ομάδα παραμέτρων ακολουθούσε μια δεύτερη ομάδα, η οποία περιλάμβανε τα εξής: εκπομπές θορύβου, χωρητικότητα (ποσότητα πιάτων και ποτηριών κ.λπ.) και συνδυαστικές επιδόσεις καθαρισμού και στεγνώματος. 
            
            
               Όσον αφορά τις πτυχές αποδοτικής χρήσης των υλικών, οι απαντήσαντες έδωσαν τις ακόλουθες απαντήσεις με τις αξιολογήσεις «σημαντικό» και «πολύ σημαντικό»: 
            
            
               –σύντομος χρόνος επισκευής (40 %)·
            
         
         
            
               –εγγύηση μετά την επισκευή (38 %)·
            
            
               –αναλυτική εκτίμηση του κόστους πλήρους επισκευής (37 %)·
            
            
               –κατάλογος ανταλλακτικών και οδηγίες για την παροχή της δυνατότητας ιδιοεπισκευής (36 %)·
            
            
               –κατάλογος πιστοποιημένων επισκευαστών (35 %). 
            
            
               Εάν σε καθεμία από τις ανωτέρω απαντήσεις συμπεριληφθεί και η αξιολόγηση «κάπως σημαντικό», τότε σε κάθε περίπτωση καλύπτεται επιπλέον ποσοστό 9 %-11 % όσων απάντησαν.
            
            
               Όσον αφορά το χρονικό διάστημα κατά το οποίο αναμένεται να παραμένουν διαθέσιμα τα ανταλλακτικά για πλυντήρια πιάτων, οι δύο συνηθέστερες απαντήσεις ήταν οι εξής: περισσότερα από 10 έτη (περίπου το 32 % όσων απάντησαν) και από 5 έως 10 έτη (περίπου το 20 %). Ποσοστό κάτω του 2,5 % όσων απάντησαν ανέφερε χρονικό διάστημα 5 ετών ή μικρότερο. (Καταγράφηκε ποσοστό 9 % για τις απαντήσεις «Δεν γνωρίζω / Δεν έχω άποψη», ενώ περίπου το 37 % των συμμετεχόντων δεν έδωσε καμία απάντηση).
            
            
               2.5. Έρευνα μεταξύ καταναλωτών σχετικά με την ενεργειακή ετικέτα
            
            
               Επιπλέον της προπαρασκευαστικής μελέτης και της ανοικτής δημόσιας διαβούλευσης, εκπονήθηκε ειδική μελέτη μεταξύ καταναλωτών
                  17
               , με σκοπό την ενημέρωση της Επιτροπής σχετικά με τον αντίκτυπο των πιθανών διαφορετικών εικονιδίων και μορφών των αναθεωρημένων ενεργειακών ετικετών για τα οικιακά πλυντήρια πιάτων στην κατανόηση και στις επιλογές των καταναλωτών. Η έρευνα αυτή πραγματοποιήθηκε σε επτά χώρες, οι οποίες από κοινού καλύπτουν το 39,7 % του πληθυσμού της ΕΕ. Σε κάθε χώρα, το ερωτηματολόγιο της έρευνας συμπληρώθηκε από περίπου 1 350 απαντήσαντες, αριθμός αντιπροσωπευτικός για τον πληθυσμό κάθε χώρας σε εθνικό επίπεδο, με ποσοστώσεις ηλικίας και φύλου. Η έρευνα ολοκληρώθηκε τον Ιούλιο του 2018.
            
            
               Τέθηκε σε δοκιμή μια νέα μορφή ετικέτας με διάφορα εικονίδια που αντιπροσώπευαν συγκεκριμένα χαρακτηριστικά του προϊόντος.
            
            
               ·Τα περισσότερα από τα προτεινόμενα χαρακτηριστικά εμφανίζονται και στις υφιστάμενες ενεργειακές ετικέτες, κυρίως η κατανάλωση ενέργειας, η κατανάλωση νερού, η ονομαστική χωρητικότητα (εκπεφρασμένη ως αριθμός ατομικών σερβίτσιων για τα πλυντήρια πιάτων) και το επίπεδο θορύβου. Σε αυτή τη νέα ετικέτα όμως η κατανάλωση ενέργειας και η κατανάλωση νερού αναγράφονται ανά κύκλο και συνοδεύονται από την ένδειξη του προγράμματος που τέθηκε σε δοκιμή. 
            
            
               ·Πέραν αυτού, η νέα πρόταση περιλαμβάνει την προσθήκη ενός νέου εικονιδίου που αντιπροσωπεύει τη διάρκεια του προγράμματος (που τέθηκε σε δοκιμή).
            
            
               ·Τέλος, ορισμένα εικονίδια που εμφανίζονται στις υφιστάμενες ενεργειακές ετικέτες δεν αποτελούν πλέον μέρος της νέας ετικέτας που υποβλήθηκε σε δοκιμή, και κυρίως τα εικονίδια με τα οποία επισημαίνεται η απόδοση στεγνώματος των πλυντηρίων πιάτων.
            
            
               Σκοπός της εν λόγω μελέτης ήταν να εξετασθούν οι απαντήσεις των καταναλωτών στα εξής:
            
            
               ·πόσο κατανοούν οι καταναλωτές τα συγκεκριμένα εικονίδια που αντιπροσωπεύουν τα προτεινόμενα χαρακτηριστικά του προϊόντος·
            
            
               ·πόσο κατανοούν οι καταναλωτές ολόκληρη την ετικέτα (δηλ. με ποιον τρόπο συνδέονται τα διάφορα στοιχεία μεταξύ τους)·
            
            
               ·πόσο σημαντικό αντιλαμβάνονται οι καταναλωτές το να εμφαίνονται τα προτεινόμενα χαρακτηριστικά των προϊόντων στην προτεινόμενη νέα ετικέτα·
            
            
               ·πόσο επιθυμητές είναι για τους καταναλωτές πληροφορίες που παρέχονται με τις τρέχουσες ετικέτες, αλλά δεν θα περιέχονται στις προτεινόμενες νέες ετικέτες·
            
            
               ·τον αντίκτυπο των ετικετών (ως προς τις λοιπές πληροφορίες προϊόντος) στη συμπεριφορά των καταναλωτών όσον αφορά τις επιλογές τους.
            
            
               Για το σύνολο των χαρακτηριστικών, (δηλ. κατανάλωση νερού, χωρητικότητα, διάρκεια προγράμματος και επίπεδο θορύβου), η πλειονότητα των συμμετεχόντων που απάντησαν έκρινε ότι είναι σημαντικό οι πληροφορίες αυτές να εμφανίζονται στην ενεργειακή ετικέτα.
            
            
               Όσον αφορά την κατανάλωση νερού, τον αριθμό ατομικών σερβίτσιων, τη διάρκεια του προγράμματος και το επίπεδο θορύβου, αναπτύχθηκαν και υποβλήθηκαν σε δοκιμή τρία εναλλακτικά εικονίδια. Τα εικονίδια συνδυάζονταν στις ενεργειακές ετικέτες. Για τα εικονίδια που απεικονίζουν την κατανάλωση νερού και το επίπεδο θορύβου, τα αποτελέσματα αποκάλυψαν απόκλιση μεταξύ της υποκειμενικής και της αντικειμενικής κατανόησης, δηλαδή μεταξύ της δηλούμενης κατανόησης και της ορθής αναγνώρισης και αναφοράς συγκεκριμένων πληροφοριών από την ετικέτα. 
            
         
         
            
               Τα εικονίδια και τα στοιχεία της μορφής που επιλέχθηκαν για την πρόταση ενεργειακής ετικέτας αντιστοιχούν στα εικονίδια και στα χαρακτηριστικά που ήταν τα πλέον κατανοητά στους συμμετέχοντες ή, όταν ήταν ασαφή τα αποτελέσματα της έρευνας (παραδείγματος χάριν όσον αφορά τον θόρυβο και τη διάρκεια του προγράμματος), στα εικονίδια και στα χαρακτηριστικά που συμβάδιζαν περισσότερο με την προσέγγιση που ακολουθείται για άλλες ομάδες προϊόντων και με τη γενική μορφή της ετικέτας.
            
            
               2.6. Εκτίμηση επιπτώσεων 
            
            
               Εκτίμηση επιπτώσεων απαιτείται όταν οι αναμενόμενες οικονομικές, περιβαλλοντικές και κοινωνικές επιπτώσεις της δράσης της ΕΕ είναι πιθανόν να είναι σημαντικές. Η εκτίμηση επιπτώσεων για την επανεξέταση του κανονισμού (ΕΕ) αριθ. 1016/2010 της Επιτροπής
                  18
                και του κατ’ εξουσιοδότηση κανονισμού (ΕΕ) αριθ. 1059/2010 της Επιτροπής διενεργήθηκε από τον Ιανουάριο έως τον Μάρτιο του 2018.
            
            
               Τα δεδομένα που συλλέχθηκαν στο πλαίσιο της μελέτης επανεξέτασης χρησίμευσαν ως βάση για την εκτίμηση επιπτώσεων. Πρόσθετα δεδομένα και πληροφορίες συγκεντρώθηκαν και συζητήθηκαν από την ομάδα μελέτης εκτίμησης επιπτώσεων, σε συνεργασία με τον κλάδο και εμπειρογνώμονες που εκπροσωπούσαν άλλα ενδιαφερόμενα μέρη και κράτη μέλη. Τα πρόσθετα δεδομένα και οι πληροφορίες που συγκεντρώθηκαν επικεντρώνονταν στα εξής: 
            
            
               –πρόσθετα δεδομένα της αγοράς, ιδίως τις διαφορές μεταξύ του αριθμού μοντέλων και του όγκου πωλήσεων των τάξεων ενεργειακής απόδοσης κατά την περίοδο 2003-2013·
            
            
               –ακριβέστερη προσαρμογή του συστήματος μετρήσεων (αναθεωρημένο πρότυπο)· και
            
            
               –πιθανές επιπτώσεις στους κατασκευαστές.
            
            
               Πριν από τη συνεδρίαση του φόρουμ διαβούλευσης είχαν δημοσιευτεί δύο αρχικές εκτιμήσεις επιπτώσεων
                  19
               , με τίτλο «Regulatory measures on the review of Ecodesign requirements for household dishwashers» (κανονιστικά μέτρα σχετικά με την επανεξέταση των απαιτήσεων οικολογικού σχεδιασμού για τα οικιακά πλυντήρια πιάτων) και «Regulatory measure on the reviews of energy labelling for household dishwasher (EU) No 1059/2010» [κανονιστικά μέτρα σχετικά με την επανεξέταση του κανονισμού (ΕΕ) αριθ. 1059/2010 για την ενεργειακή επισήμανση των οικιακών πλυντηρίων πιάτων], αντίστοιχα. Παρελήφθησαν σχόλια και για τις δύο αρχικές εκτιμήσεις επιπτώσεων (11 και 9 απαντήσεις αντίστοιχα). Εν γένει τα σχόλια ήταν θετικά ως προς τις απαιτήσεις οικολογικού σχεδιασμού και ενεργειακής επισήμανσης για τα οικιακά πλυντήρια πιάτων, δεδομένου ότι οι εν λόγω απαιτήσεις συμβάλλουν στον μετριασμό της κλιματικής αλλαγής, βοηθούν τους πολίτες της ΕΕ να μειώσουν τους λογαριασμούς ενέργειας και νερού, και συμβάλλουν στην καλύτερη ενσωμάτωση των οικιακών συσκευών σε μια κυκλική οικονομία μέσω των προτεινόμενων απαιτήσεων περί δυνατότητας επισκευής και ανακύκλωσης. 
            
            
               Υποβλήθηκαν επίσης σχόλια σχετικά με τον αυστηρό χαρακτήρα των απαιτήσεων οικολογικού σχεδιασμού για τις ελάχιστες απαιτήσεις ενεργειακής απόδοσης, τα προγράμματα δοκιμών και τις καταστάσεις λειτουργίας χαμηλής κατανάλωσης ισχύος, καθώς και σχετικά με τις πληροφορίες που πρέπει να περιλαμβάνονται στην ενεργειακή ετικέτα. Τα σχόλια εστίασαν επίσης στις πτυχές της αποτελεσματικής χρήσης των πόρων, οι οποίες εν γένει υποστηρίζονται, ενώ διατυπώθηκαν επίσης ορισμένες συμπληρωματικές προτάσεις σχετικά με την ορθή εφαρμογή τους.
            
            
               Στην εκτίμηση επιπτώσεων εξετάστηκαν οι ακόλουθες επιλογές:
            
            
               –επιλογή πολιτικής Ο: διατήρηση της υφιστάμενης κατάστασης, η οποία χρησιμοποιήθηκε ως βασικό σενάριο για την εκτίμηση: μη ανάληψη περαιτέρω δράσης, οι ισχύοντες κανονισμοί για τα οικιακά πλυντήρια πιάτων παραμένουν αμετάβλητοι·
            
            
               –επιλογή πολιτικής Α: συνδυασμοί περισσότερο φιλόδοξων απαιτήσεων ενεργειακής απόδοσης στο πλαίσιο του οικολογικού σχεδιασμού και της ενεργειακής επισήμανσης (διάφορα πιθανά σενάρια)·
            
            
               –επιλογή πολιτικής Β: συνδυασμοί λιγότερο φιλόδοξων απαιτήσεων ενεργειακής απόδοσης στο πλαίσιο του οικολογικού σχεδιασμού και της ενεργειακής επισήμανσης (διάφορα πιθανά σενάρια)·
            
            
               –επιλογή πολιτικής Γ: επιπλέον των απαιτήσεων των επιλογών πολιτικής Α και Β, απαιτήσεις οικολογικού σχεδιασμού για την αποδοτική χρήση των υλικών (εξετάστηκαν τρία σενάρια).
            
            
               Η πλέον αποτελεσματική επιλογή από πλευράς ενέργειας, αποτελεσματικής χρήσης των πόρων και εξοικονόμησης κόστους συνδυάζει τα ακόλουθα στοιχεία: i) αυστηρότερες απαιτήσεις οικολογικού σχεδιασμού όσον αφορά την ενεργειακή απόδοση των συσκευών πλήρους μεγέθους μέσω δεύτερης βαθμίδας, η οποία τίθεται σε ισχύ το 2024· ii) κατηγορίες ενεργειακής επισήμανσης με μικρότερο (μη αναλογικό) εύρος κλίμακας· και iii) απαιτήσεις αποδοτικής χρήσης των υλικών όσον αφορά τη διαθεσιμότητα ανταλλακτικών και τις πληροφορίες επισκευής. Η επιλογή αυτή προκρίθηκε ως προτιμώμενη επιλογή.
            
            
               Έως το 2030 η προτιμώμενη επιλογή αναμένεται να αποφέρει:
            
            
               –εξοικονόμηση ηλεκτρικής ενέργειας 2,06 TWh/έτος και εξοικονόμηση νερού 16 εκατομμύρια m3/έτος, ήτοι συμβολή της τάξης του 0,14 % στον στόχο της ΕΕ όσον αφορά την ενεργειακή απόδοση έως το 2030·
            
            
               –μείωση των εκπομπών αερίων θερμοκηπίου κατά 0,7 Mt ισοδύναμου CO2/έτος·
            
            
               –ετήσια καθαρή εξοικονόμηση κόστους 18 εκατ. EUR για τους καταναλωτές (λαμβανομένης υπόψη υψηλότερης τιμής αγοράς)·
            
            
               –πρόσθετα επιχειρηματικά έσοδα ύψους 4 δισ. ευρώ ετησίως, με αποτέλεσμα 11 000 νέες θέσεις εργασίας στον μεταποιητικό τομέα της ΕΕ και 34 000 στον τομέα του λιανικού εμπορίου·
            
         
         
            
               –στήριξη της ανταγωνιστικότητας της βιομηχανίας της ΕΕ και της πρωτοπορίας της ως κατασκευάστριας προϊόντων υψηλής ποιότητας·
            
            
               –μεγαλύτερη καινοτομία για πιο αποδοτικά πλυντήρια πιάτων· και
            
            
               –υψηλότερα έσοδα και κέρδη για τις ανεξάρτητες εταιρείες (όπως οι ΜΜΕ) που δραστηριοποιούνται στον τομέα της επισκευής και της ανακαίνισης προϊόντων.
            
            
               Η έκθεση εκτίμησης επιπτώσεων υποβλήθηκε στην επιτροπή ρυθμιστικού ελέγχου της Επιτροπής η οποία την εξέτασε στις 13 Ιουνίου 2018. Η επιτροπή εξέδωσε θετική γνώμη με επιφυλάξεις. Οι κύριοι προβληματισμοί της επιτροπής οι οποίοι ενσωματώθηκαν στην τελική έκδοση της εκτίμησης επιπτώσεων είναι οι εξής:
            
            
               –η έκθεση δεν χαρακτηρίζεται από επαρκή διαφάνεια όσον αφορά τη σχετικά μικρή σημασία της πρωτοβουλίας από την άποψη της συμβολής της στους στόχους της ΕΕ για την ενέργεια και το κλίμα για το 2030·
            
            
               –η απόφαση για την προτιμώμενη επιλογή δεν αιτιολογείται επαρκώς. Δεν είναι σαφές με ποιον τρόπο η έκθεση επιτυγχάνει ισορροπία ανάμεσα στην ενεργειακή απόδοση, την κυκλική οικονομία και τις προτιμήσεις των καταναλωτών·
            
            
               –η έκθεση δεν ενσωματώνει τις πτυχές της κυκλικής οικονομίας πλήρως και κατά τρόπο συνεκτικό μεταξύ προϊόντων οικολογικού σχεδιασμού, ούτε αξιολογεί τις επιπτώσεις τους.
            
            
               –η έκθεση δεν χαρακτηρίζεται από επαρκή βαθμό διαφάνειας ως προς τα στοιχεία που έχουν ήδη συμφωνηθεί και τις επιλογές που αφήνονται ανοικτές για τη λήψη πολιτικής απόφασης. 
            
            
               Η έκθεση της εκτίμησης επιπτώσεων τροποποιήθηκε ώστε να ληφθούν υπόψη οι παρατηρήσεις της επιτροπής ρυθμιστικού ελέγχου. Ειδικότερα, προστέθηκαν νέες ενότητες σχετικά με την «ανάγκη ανάληψης δράσης» και τα «ζητήματα που δεν υπόκεινται σε εκτίμηση», ενώ ενισχύθηκε επίσης σημαντικά η παρουσίαση των πτυχών της κυκλικής οικονομίας, των μεθοδολογικών παραδοχών και της προτιμώμενης επιλογής.
            
            
               2.7 Μηχανισμός ανατροφοδότησης
            
            
               Μέσω του μηχανισμού ανατροφοδότησης για τη βελτίωση της νομοθεσίας, ελήφθησαν παρατηρήσεις από επτά κράτη μέλη της ΕΕ και μία από κράτος μη μέλος της ΕΕ. Οι παρατηρήσεις αφορούσαν τις απαιτήσεις για τις ονομασίες των προγραμμάτων, το επίπεδο των απαιτήσεων ενεργειακής απόδοσης, τη διαθεσιμότητα και τον χρόνο παράδοσης των ανταλλακτικών, την αποσυναρμολόγηση των κατασκευαστικών στοιχείων για την ανακύκλωση και τα εργαλεία που απαιτούνται, το περιεχόμενο της ενεργειακής ετικέτας και τα γραφικά στοιχεία που περιλαμβάνονται στις απαιτήσεις για τις εξ αποστάσεως πωλήσεις.
            
            
               Όλες οι παρατηρήσεις αναφέρθηκαν στη ρυθμιστική επιτροπή οικολογικού σχεδιασμού και στην ομάδα εμπειρογνωμόνων για την ενεργειακή επισήμανση και εξετάστηκαν κατά τις συζητήσεις και την οριστικοποίηση των σχεδίων κανονισμών.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               3.1. Σύνοψη της πρότασης κανονισμού για την ενεργειακή επισήμανση
            
            
               Ο κανονισμός για την ενεργειακή επισήμανση των πλυντηρίων πιάτων βασίζεται στην προτιμώμενη επιλογή που προσδιορίζεται στην έκθεση εκτίμησης επιπτώσεων. Οι στόχοι για την επίτευξη υψηλής εξοικονόμησης ενέργειας και νερού, τη διευκόλυνση της επισκευής και της ανακύκλωσης και για να καταστεί το σύνηθες πρόγραμμα πιο ελκυστικό στους καταναλωτές εξισορροπούνται με τους στόχους διατήρησης της οικονομικής προσιτότητας των προϊόντων, καθώς και της ανταγωνιστικότητας της βιομηχανίας.
            
            
               Πληροφορίες που περιλαμβάνονται στην ετικέτα: 
            
            
               1)κωδικός QR για τη σύνδεση με τις πληροφορίες του μοντέλου που περιλαμβάνονται στη βάση δεδομένων για τα προϊόντα· 
            
            
               2)αναπροσαρμοσμένη κλίμακα της ετικέτας με την εισαγωγή ενεργειακών τάξεων A έως G σύμφωνα με τον κανονισμό (ΕΕ) 2017/1369·
            
            
               3)κατανάλωση ενέργειας του προγράμματος eco ανά 100 κύκλους·
            
            
               4)ονομαστική χωρητικότητα σε κανονικά ατομικά σερβίτσια, για το πρόγραμμα eco·
            
         
         
            
               5)κατανάλωση νερού του προγράμματος eco σε λίτρα ανά κύκλο·
            
            
               6)διάρκεια του προγράμματος eco σε ωω:λλ·
            
            
               7)κατηγορίες εκπομπών αερόφερτου ακουστικού θορύβου και τιμή εκφρασμένη σε dB(A).
            
            
               3.2. Μετρήσεις και υπολογισμοί
            
            
               Οι σχετικές παράμετροι του προϊόντος θα πρέπει να μετρούνται και να υπολογίζονται με τη χρήση αξιόπιστων, ακριβών και αναπαραγώγιμων μεθόδων. Οι κατασκευαστές μπορούν να εφαρμόζουν τις μεθόδους μέτρησης και υπολογισμού, καθώς και τα εναρμονισμένα πρότυπα που θεσπίζονται σύμφωνα με το άρθρο 13 του κανονισμού (ΕΕ) 2017/1369, από τη στιγμή που καθίστανται διαθέσιμα και τα στοιχεία αναφοράς τους έχουν δημοσιευτεί προς τον σκοπό αυτόν στην Επίσημη Εφημερίδα της Ευρωπαϊκής Ένωσης. Οι εν λόγω μέθοδοι αναπτύσσονται με συγκεκριμένο τρόπο ώστε να είναι αξιόπιστες, ακριβείς και αναπαραγώγιμες. Οι απαιτήσεις για τον υπολογισμό του δείκτη ενεργειακής απόδοσης καθορίζονται στο παράρτημα IV του κανονισμού για την ενεργειακή επισήμανση.
            
            
               Η Cenelec θα πρέπει να προσαρμόσει τα υφιστάμενα πρότυπα μέτρησης ώστε να παρέχουν ορθές μεθόδους μέτρησης για όλα τα οικιακά πλυντήρια πιάτων που εμπίπτουν στο πεδίο εφαρμογής του προτεινόμενου μέτρου.
            
            
               3.3. Διαδικασία επαλήθευσης για τους σκοπούς επιτήρησης της αγοράς
            
            
               Κατά τη διενέργεια των ελέγχων επιτήρησης της αγοράς που αναφέρονται στο άρθρο 8 του κανονισμού (ΕΕ) 2017/1369, οι αρχές των κρατών μελών πρέπει να εφαρμόζουν τη διαδικασία επαλήθευσης των απαιτήσεων που προβλέπονται στο παράρτημα IX του αναθεωρημένου κανονισμού για την ενεργειακή επισήμανση των οικιακών πλυντηρίων πιάτων.
            
            
               Οι ανοχές επαλήθευσης που ορίζονται στο εν λόγω παράρτημα αφορούν μόνο την επαλήθευση των μετρούμενων παραμέτρων από τις αρχές των κρατών μελών και δεν πρέπει να χρησιμοποιούνται από τον κατασκευαστή ή τον εισαγωγέα ως επιτρεπόμενη ανοχή για τον καθορισμό των τιμών στην τεχνική τεκμηρίωση. 
            
            
               3.4. Ημερομηνία αξιολόγησης και πιθανής αναθεώρησης
            
            
               Ο αναθεωρημένος κανονισμός πρέπει να επανεξεταστεί το αργότερο 6 έτη μετά την έναρξη ισχύος του.
            
            
               Τα κύρια ζητήματα στο πλαίσιο της εν λόγω επανεξέτασης είναι τα εξής: 
            
            
               –οι δυνατότητες βελτίωσης όσον αφορά την κατανάλωση ενέργειας, τις λειτουργικές και τις περιβαλλοντικές επιδόσεις των οικιακών πλυντηρίων πιάτων·
            
            
               –η αποτελεσματικότητα των υφιστάμενων μέτρων όσον αφορά την επίτευξη αλλαγών στη συμπεριφορά των τελικών χρηστών προς την αγορά συσκευών που είναι αποδοτικότερες ως προς την ενέργεια και τη χρήση των πόρων, καθώς και προς τη χρήση προγραμμάτων που είναι αποδοτικότερα ως προς την ενέργεια και τη χρήση των πόρων· 
            
            
               –η δυνατότητα επίτευξης των στόχων της κυκλικής οικονομίας.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 11.3.2019
            
            
               για τη συμπλήρωση του κανονισμού (ΕΕ) 2017/1369 του Ευρωπαϊκού Κοινοβουλίου και
                  του Συμβουλίου όσον αφορά την ενεργειακή επισήμανση των οικιακών πλυντηρίων πιάτων
               
                  και για την κατάργηση του κατ’ εξουσιοδότηση κανονισμού (ΕΕ) αριθ. 1059/2010 της Επιτροπής
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2017/1369 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, σχετικά με τον καθορισμό ενός πλαισίου για την ενεργειακή σήμανση και για την κατάργηση της οδηγίας 2010/30/ΕΕ
                  20
               , και ιδίως το άρθρο 11 παράγραφος 5 και το άρθρο 16, 
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2017/1369 του Ευρωπαϊκού Κοινοβουλίου και του Συμβουλίου αναθέτει στην Επιτροπή την εξουσία να εκδίδει κατ’ εξουσιοδότηση πράξεις όσον αφορά την επισήμανση ή την αναπροσαρμογή της κλίμακας της επισήμανσης των ομάδων προϊόντων που έχουν σημαντικές δυνατότητες εξοικονόμησης ενέργειας και, κατά περίπτωση, άλλων πόρων.
            
            
               (2)Οι διατάξεις σχετικά με την ενεργειακή επισήμανση των οικιακών πλυντηρίων πιάτων θεσπίστηκαν με τον κατ’ εξουσιοδότηση κανονισμό (ΕΕ) αριθ. 1059/2010 της Επιτροπής
                  21
                .
            
            
               (3)Στην ανακοίνωση COM(2016)773 final
                  22
                της Επιτροπής (πρόγραμμα εργασίας για τον οικολογικό σχεδιασμό), η οποία καταρτίστηκε από την Επιτροπή κατ’ εφαρμογή του άρθρου 16 παράγραφος 1 της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου
                  23
               , καθορίζονται οι προτεραιότητες εργασίας βάσει του πλαισίου για τον οικολογικό σχεδιασμό και την ενεργειακή επισήμανση για την περίοδο 2016-2019. Στο πρόγραμμα εργασίας για τον οικολογικό σχεδιασμό προσδιορίζονται οι ομάδες συνδεόμενων με την ενέργεια προϊόντων που πρέπει να εξετασθούν κατά προτεραιότητα για την ανάληψη προπαρασκευαστικών μελετών και την ενδεχόμενη λήψη εκτελεστικών μέτρων, καθώς και για την επανεξέταση του κανονισμού (EΕ) αριθ. 1016/2010 της Επιτροπής
                  24
                και του κατ’ εξουσιοδότηση κανονισμού (EΕ) αριθ. 1059/2010 της Επιτροπής.
            
            
               (4)Τα μέτρα του προγράμματος εργασίας για τον οικολογικό σχεδιασμό εκτιμάται ότι προσφέρουν τη δυνατότητα συνολικής ετήσιας εξοικονόμησης τελικής ενέργειας μεγαλύτερης των 260 TWh το 2030, η οποία ισοδυναμεί με μείωση των εκπομπών αερίων του θερμοκηπίου κατά περίπου 100 εκατ. τόνους ετησίως το 2030. Τα οικιακά πλυντήρια πιάτων είναι μία από τις ομάδες προϊόντων που απαριθμούνται στο πρόγραμμα εργασίας, με εκτιμώμενη ετήσια εξοικονόμηση ηλεκτρικής ενέργειας 2,1 TWh, η οποία θα οδηγήσει σε μείωση των εκπομπών αερίων του θερμοκηπίου κατά 0,7 εκατομμύρια τόνους ισοδυνάμου CO2 ετησίως και σε εκτιμώμενη εξοικονόμηση ύδατος 16 εκατ. m3 το 2030.
            
            
               (5)Τα οικιακά πλυντήρια πιάτων συμπεριλαμβάνονται στις ομάδες προϊόντων που αναφέρονται στο άρθρο 11 παράγραφος 5 στοιχείο β) του κανονισμού (ΕΕ) 2017/1369, για τα οποία η Επιτροπή θα πρέπει να εκδώσει κατ’ εξουσιοδότηση πράξη με στόχο την εισαγωγή αναπροσαρμοσμένης κλίμακας της ετικέτας από A έως G.
            
            
               (6)Η Επιτροπή επανεξέτασε τον κανονισμό (ΕΕ) αριθ. 1059/2010, όπως απαιτείται δυνάμει του άρθρου 7 του κανονισμού, και ανέλυσε τις τεχνικές, περιβαλλοντικές και οικονομικές πτυχές, καθώς και τον αντίκτυπο της συμπεριφοράς των χρηστών. Η επανεξέταση διενεργήθηκε σε στενή συνεργασία με εμπλεκόμενους φορείς και ενδιαφερόμενα μέρη από την Ένωση και από τρίτες χώρες. Τα αποτελέσματα της επανεξέτασης δημοσιοποιήθηκαν και παρουσιάσθηκαν στο φόρουμ διαβούλευσης που συστάθηκε με το άρθρο 14 του κανονισμού (ΕΕ) 2017/1369. 
            
            
               (7)Από την επανεξέταση συνάχθηκε το συμπέρασμα ότι συντρέχει ανάγκη αναθεώρησης των απαιτήσεων ενεργειακής επισήμανσης των οικιακών πλυντηρίων πιάτων.
            
            
               (8)Τα μη οικιακά πλυντήρια πιάτων έχουν διακριτά χαρακτηριστικά και χρήσεις. Υπόκεινται σε διαφορετικό κανονιστικό έργο και συγκεκριμένα στην οδηγία 2006/42/ΕΚ του Ευρωπαϊκού Κοινοβουλίου και του Συμβουλίου
                  25
                και δεν πρέπει να περιληφθούν στο πεδίο εφαρμογής του παρόντος κανονισμού. Ο παρών κανονισμός για τα οικιακά πλυντήρια πιάτων θα πρέπει να εφαρμόζεται για τα πλυντήρια πιάτων με τα ίδια τεχνικά χαρακτηριστικά, ανεξαρτήτως της ρύθμισής τους κατά τη χρήση τους. 
            
            
               (9)Οι περιβαλλοντικές πτυχές των οικιακών πλυντηρίων πιάτων που χαρακτηρίστηκαν σημαντικές για τους σκοπούς του παρόντος κανονισμού είναι η κατανάλωση ενέργειας και η κατανάλωση νερού κατά τη φάση χρήσης, η παραγωγή αποβλήτων στο τέλος του κύκλου ζωής, οι εκπομπές στον αέρα και στο νερό, τόσο κατά τη φάση παραγωγής λόγω της εξόρυξης και της επεξεργασίας πρώτων υλών όσο και κατά τη φάση χρήσης λόγω της κατανάλωσης ηλεκτρικής ενέργειας. 
            
            
               (10)Από την επανεξέταση προκύπτει ότι η κατανάλωση ηλεκτρικής ενέργειας και νερού των οικιακών πλυντηρίων πιάτων μπορεί να μειωθεί περαιτέρω με την εφαρμογή μέτρων ενεργειακής επισήμανσης που επικεντρώνονται στην καλύτερη διαφοροποίηση μεταξύ των προϊόντων. Με τον τρόπο αυτόν αναμένεται να παρασχεθεί στους προμηθευτές κίνητρο για την περαιτέρω βελτίωση της ενεργειακής απόδοσης και της αποτελεσματικής χρήσης των πόρων όσον αφορά τα οικιακά πλυντήρια πιάτων, με παράλληλη επιτάχυνση της μεταστροφής της αγοράς προς αποδοτικότερες τεχνολογίες.
            
            
               (11)Η ενεργειακή επισήμανση των οικιακών πλυντηρίων πιάτων παρέχει στους καταναλωτές τη δυνατότητα να προβαίνουν σε τεκμηριωμένες επιλογές, προσανατολιζόμενοι προς συσκευές που είναι αποδοτικότερες ως προς την ενέργεια και τη χρήση των πόρων. Η κατανόηση και η σημασία των πληροφοριών που αναγράφονται στην ετικέτα επιβεβαιώθηκαν με συγκεκριμένη έρευνα στους καταναλωτές σύμφωνα με το άρθρο 14 παράγραφος 2 του κανονισμού (ΕΕ) 2017/1369.
            
            
               (12)Τα οικιακά πλυντήρια πιάτων που εκτίθενται σε εμπορικές εκθέσεις θα πρέπει να φέρουν την ενεργειακή ετικέτα αν η πρώτη μονάδα του μοντέλου έχει ήδη διατεθεί στην αγορά ή διατίθεται στην αγορά στην εμπορική έκθεση.
            
            
               (13)Οι σχετικές παράμετροι για τα προϊόντα αυτά πρέπει να υπολογίζονται με αξιόπιστες, ακριβείς και αναπαραγώγιμες μεθόδους. Στις εν λόγω μεθόδους θα πρέπει να λαμβάνονται υπόψη οι γενικώς αποδεκτές πλέον σύγχρονες μέθοδοι μετρήσεων, όπως επίσης, εφόσον διατίθενται, τα εναρμονισμένα πρότυπα που έχουν εκδώσει οι ευρωπαϊκοί οργανισμοί τυποποίησης, όπως απαριθμούνται στο παράρτημα I του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου
                  26
               .
            
            
               (14)Αναγνωρίζοντας την αύξηση των πωλήσεων των συνδεόμενων με την ενέργεια προϊόντων μέσω ηλεκτρονικών καταστημάτων και διαδικτυακών πλατφορμών πωλήσεων, και όχι απευθείας από τους προμηθευτές, είναι σκόπιμο να αποσαφηνιστεί ότι οι φορείς παροχής υπηρεσιών ηλεκτρονικών καταστημάτων και διαδικτυακών πλατφορμών πωλήσεων θα πρέπει να είναι υπεύθυνοι για την εμφάνιση της ετικέτας που παρέχεται από τον προμηθευτή κοντά στην τιμή. Θα πρέπει να ενημερώνουν τον προμηθευτή για την εν λόγω υποχρέωση, αλλά δεν θα πρέπει να ευθύνονται για την ακρίβεια ή το περιεχόμενο της ετικέτας και για το παρεχόμενο δελτίο πληροφοριών προϊόντος. Ωστόσο, κατ’ εφαρμογή του άρθρου 14 παράγραφος 1 στοιχείο β) της οδηγίας 2000/31/ΕΚ του Ευρωπαϊκού Κοινοβουλίου και του Συμβουλίου
                  27
                για το ηλεκτρονικό εμπόριο, οι εν λόγω διαδικτυακές πλατφόρμες φιλοξενίας θα πρέπει να αποσύρουν ταχέως τις πληροφορίες σχετικά με το εν λόγω προϊόν ή να καθιστούν την πρόσβαση σε αυτές αδύνατη, εάν γνωρίζουν τη μη συμμόρφωση (π.χ. απουσία ετικέτας, ελλιπή ή λανθασμένη ετικέτα ή δελτίο πληροφοριών για το προϊόν), για παράδειγμα εάν έχουν ενημερωθεί από την αρχή επιτήρησης της αγοράς. Προμηθευτής που πωλεί απευθείας σε τελικούς χρήστες μέσω της ιστοσελίδας του υπόκειται στις υποχρεώσεις των εμπόρων για τις πωλήσεις εξ αποστάσεως που αναφέρονται στο άρθρο 5 του κανονισμού (EΕ) 2017/1369.
            
            
               (15)Τα μέτρα που προβλέπονται στον παρόντα κανονισμό συζητήθηκαν στο φόρουμ διαβούλευσης και με τους εμπειρογνώμονες των κρατών μελών σύμφωνα με το άρθρο 17 του κανονισμού (ΕΕ) 2017/1369.
            
            
               (16)Ο κανονισμός (ΕΕ) αριθ. 1059/2010 θα πρέπει να καταργηθεί,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
         
         
            
               Άρθρο 1
               Αντικείμενο και πεδίο εφαρμογής
            
            
               1.Ο παρών κανονισμός καθορίζει απαιτήσεις για την επισήμανση και την παροχή συμπληρωματικών πληροφοριών σχετικά με τα οικιακά πλυντήρια πιάτων που τροφοδοτούνται από το ηλεκτρικό δίκτυο, συμπεριλαμβανομένων των εντοιχιζόμενων, καθώς και σχετικά με τα οικιακά πλυντήρια πιάτων που τροφοδοτούνται από το ηλεκτρικό δίκτυο και μπορούν επίσης να τροφοδοτούνται με μπαταρίες. 
            
            
               2.Ο παρών κανονισμός δεν εφαρμόζεται σε:
            
            
               α)πλυντήρια πιάτων που εμπίπτουν στο πεδίο εφαρμογής της οδηγίας 2006/42/ΕΚ·
            
            
               β)οικιακά πλυντήρια πιάτων που λειτουργούν με μπαταρίες και μπορούν να συνδεθούν στο ηλεκτρικό δίκτυο μέσω μετασχηματιστή εναλλασσόμενου/συνεχούς ρεύματος (AC/DC) που πωλείται χωριστά. 
            
            
               Άρθρο 2
               Ορισμοί
            
            
               Για τους σκοπούς του παρόντος κανονισμού, ισχύουν οι ακόλουθοι ορισμοί:
            
            
               1)«δίκτυο» ή «ηλεκτρικό δίκτυο»: η παροχή ηλεκτρικής ενέργειας από το δίκτυο τάσης 230 (± 10 %) volt εναλλασσόμενου ρεύματος 50 Hz· 
            
            
               2)«οικιακό πλυντήριο πιάτων»: μηχανή που καθαρίζει και ξεπλένει επιτραπέζια σκεύη, και για την οποία έχει δηλωθεί από τον κατασκευαστή στη δήλωση συμμόρφωσης ότι συμμορφώνεται με την οδηγία 2014/35/ΕΕ του Ευρωπαϊκού Κοινοβουλίου και του Συμβουλίου
                  28
                ή με την οδηγία 2014/53/ΕΕ του Ευρωπαϊκού Κοινοβουλίου και του Συμβουλίου
                  29
               · 
            
            
               3)«εντοιχιζόμενο οικιακό πλυντήριο πιάτων»: οικιακό πλυντήριο πιάτων που έχει σχεδιαστεί, υποβληθεί σε δοκιμή και διατίθεται στην αγορά αποκλειστικά για: 
            
            
               α)να τοποθετείται μέσα σε ξύλινες κατασκευές ή να εσωκλείεται (από επάνω, από κάτω και πλευρικά) σε τοιχώματα· 
            
            
               β)να στερεώνεται πλευρικά, στην οροφή ή στο δάπεδο των ξύλινων κατασκευών ή των τοιχωμάτων· και
            
            
               γ)να εφοδιάζεται με αυτοτελή εργοστασιακή επένδυση της όψης ή να δέχεται μετωπικό τοίχωμα κατά παραγγελία.
            
            
               4)«σημείο πώλησης»: χώρος όπου οικιακά πλυντήρια πιάτων εκτίθενται ή διατίθενται προς πώληση, μίσθωση ή αγορά με δόσεις.
            
            
               Πρόσθετοι ορισμοί για τους σκοπούς των παραρτημάτων παρατίθενται στο παράρτημα I.
            
            
               Άρθρο 3
               Υποχρεώσεις των προμηθευτών
            
            
               1.Οι προμηθευτές διασφαλίζουν ότι:
            
            
               α)κάθε οικιακό πλυντήριο πιάτων να φέρει τυπωμένη ετικέτα με τη μορφή που καθορίζεται στο παράρτημα III·
            
            
               β)οι παράμετροι του δελτίου πληροφοριών προϊόντος, όπως καθορίζονται στο παράρτημα V, να εισάγονται στη βάση δεδομένων για τα προϊόντα·
            
            
               γ)το δελτίο πληροφοριών προϊόντος να διατίθεται σε έντυπη μορφή, εφόσον το ζητήσει συγκεκριμένα ο έμπορος·
            
         
         
            
               δ)να εισάγεται στη βάση δεδομένων για τα προϊόντα το περιεχόμενο της τεχνικής τεκμηρίωσης κατά το παράρτημα VΙ·
            
            
               ε)κάθε οπτική διαφήμιση συγκεκριμένου μοντέλου οικιακού πλυντηρίου πιάτων να περιέχει την τάξη ενεργειακής απόδοσης και το εύρος των διαθέσιμων τάξεων ενεργειακής απόδοσης της ετικέτας σύμφωνα με το παράρτημα VII και το παράρτημα VIIΙ·
            
            
               στ)σε κάθε τεχνικό υλικό προώθησης ενός συγκεκριμένου μοντέλου οικιακού πλυντηρίου πιάτων, μεταξύ άλλων και στο διαδίκτυο, στο οποίο περιγράφονται οι ειδικές τεχνικές παράμετροι του μοντέλου, να περιλαμβάνεται η τάξη ενεργειακής απόδοσης του εν λόγω μοντέλου και το εύρος των διαθέσιμων τάξεων ενεργειακής απόδοσης επί της ετικέτας, σύμφωνα με το παράρτημα VII·
            
            
               ζ)για κάθε μοντέλο οικιακού πλυντηρίου πιάτων να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα III· 
            
            
               η)για κάθε μοντέλο οικιακού πλυντηρίου πιάτων να παρέχεται στους εμπόρους ηλεκτρονικό δελτίο πληροφοριών προϊόντος, όπως καθορίζεται στο παράρτημα V.
            
            
               2.Η τάξη ενεργειακής απόδοσης και η κατηγορία εκπομπών αερόφερτου ακουστικού θορύβου ορίζονται στο παράρτημα II και υπολογίζονται σύμφωνα με το παράρτημα IV.
            
            
               Άρθρο 4
               Υποχρεώσεις των εμπόρων
            
            
               Οι έμποροι διασφαλίζουν ότι:
            
            
               α)κάθε οικιακό πλυντήριο πιάτων, στο σημείο πώλησης, συμπεριλαμβανομένων των εμπορικών εκθέσεων, να φέρει την ετικέτα που παρέχουν οι προμηθευτές σύμφωνα με το άρθρο 3 σημείο 1 στοιχείο α), η δε ετικέτα να τοποθετείται στα εντοιχιζόμενα οικιακά πλυντήρια πιάτων κατά τρόπο ώστε να είναι ευδιάκριτη, και σε όλα τα άλλα οικιακά πλυντήρια πιάτων κατά τρόπο ώστε να είναι ευδιάκριτη στην εξωτερική πλευρά της εμπρόσθιας όψης ή στην επάνω πλευρά του οικιακού πλυντηρίου πιάτων·
            
            
               β)στην περίπτωση εξ αποστάσεως πωλήσεων, να παρέχονται η ετικέτα και το δελτίο πληροφοριών προϊόντος, σύμφωνα με τα παραρτήματα VII και VIII·
            
            
               γ)σε κάθε οπτική διαφήμιση συγκεκριμένου μοντέλου οικιακού πλυντηρίου πιάτων να περιέχεται η τάξη ενεργειακής απόδοσης του εν λόγω μοντέλου και το εύρος των διαθέσιμων τάξεων ενεργειακής απόδοσης επί της ετικέτας, σύμφωνα με το παράρτημα VII·
            
            
               δ)σε κάθε τεχνικό υλικό προώθησης συγκεκριμένου μοντέλου οικιακού πλυντηρίου πιάτων, μεταξύ άλλων και στο διαδίκτυο, στο οποίο περιγράφονται οι ειδικές τεχνικές παράμετροι του μοντέλου, να περιλαμβάνεται η τάξη ενεργειακής απόδοσης του εν λόγω μοντέλου και το εύρος των διαθέσιμων τάξεων ενεργειακής απόδοσης επί της ετικέτας, σύμφωνα με το παράρτημα VII.
            
            
               Άρθρο 5
               Υποχρεώσεις των διαδικτυακών πλατφορμών φιλοξενίας 
            
            
               Σε περίπτωση που φορέας παροχής υπηρεσιών φιλοξενίας, όπως αναφέρεται στο άρθρο 14 της οδηγίας 2000/31/ΕΚ, επιτρέπει την πώληση οικιακών πλυντηρίων πιάτων απευθείας μέσω του ιστοτόπου του, ο φορέας παροχής υπηρεσιών καθιστά δυνατή την εμφάνιση της ηλεκτρονικής ετικέτας και του ηλεκτρονικού δελτίου προϊόντος που παρέχονται από τον έμπορο στον μηχανισμό απεικόνισης σύμφωνα με τις διατάξεις του παραρτήματος VIII και ενημερώνει τον έμπορο σχετικά με την υποχρέωση απεικόνισής τους.
            
            
               Άρθρο 6
               Μέθοδοι μετρήσεων
            
            
               Οι πληροφορίες που πρέπει να παρέχονται κατά τα άρθρα 3 και 4 προκύπτουν από αξιόπιστες, ακριβείς και αναπαραγώγιμες μεθόδους μέτρησης και υπολογισμού, στις οποίες λαμβάνονται υπόψη οι αναγνωρισμένες πλέον προηγμένες μέθοδοι μετρήσεων και υπολογισμών που καθορίζονται στο παράρτημα IV.
            
            
               Άρθρο 7
               Διαδικασία επαλήθευσης για τους σκοπούς επιτήρησης της αγοράς
            
            
               Τα κράτη μέλη εφαρμόζουν τη διαδικασία επαλήθευσης που καθορίζεται στο παράρτημα IΧ του παρόντος κανονισμού όταν διενεργούν τους ελέγχους επιτήρησης της αγοράς που αναφέρονται στο άρθρο 8 παράγραφος 3 του κανονισμού (EΕ) 2017/1369.
            
            
               Άρθρο 8
               Επανεξέταση
            
            
               Η Επιτροπή επανεξετάζει τον παρόντα κανονισμό λαμβάνοντας υπόψη την τεχνολογική πρόοδο και υποβάλλει στο φόρουμ διαβούλευσης τα αποτελέσματα της επανεξέτασης, συνοδευόμενα, κατά περίπτωση, από σχέδιο πρότασης αναθεώρησης το αργότερο την [Υπηρεσία Εκδόσεων: να προστεθεί η ημερομηνία - έξι έτη από την ημερομηνία έναρξης ισχύος του παρόντος κανονισμού]. 
            
         
         
            
               Κατά την επανεξέταση αξιολογούνται ιδίως τα εξής:
            
            
               α)οι δυνατότητες βελτίωσης όσον αφορά την κατανάλωση ενέργειας, τις λειτουργικές και τις περιβαλλοντικές επιδόσεις των οικιακών πλυντηρίων πιάτων·
            
            
               β)η αποτελεσματικότητα των υφιστάμενων μέτρων όσον αφορά την επίτευξη αλλαγών στη συμπεριφορά των τελικών χρηστών προς την αγορά συσκευών που είναι αποδοτικότερες ως προς την ενέργεια και τη χρήση των πόρων, καθώς και προς τη χρήση προγραμμάτων που είναι αποδοτικότερα ως προς την ενέργεια και τη χρήση των πόρων· 
            
            
               γ)η δυνατότητα επίτευξης των στόχων της κυκλικής οικονομίας. 
            
            
               Άρθρο 9
               Κατάργηση
            
            
               Ο κανονισμός (ΕΕ) αριθ. 1059/2010 καταργείται από την 1η Μαρτίου 2021.
            
            
               Άρθρο 10
               Μεταβατικά μέτρα
            
            
               Από την [Υπηρεσία Εκδόσεων: να εισαχθεί η ημερομηνία έναρξης ισχύος του παρόντος κανονισμού] έως τις 28 Φεβρουαρίου 2021, το δελτίο προϊόντος που απαιτείται βάσει του άρθρου 3 στοιχείο β) του κανονισμού (ΕΕ) 1059/2010 επιτρέπεται να διατίθεται μέσω της βάσης δεδομένων για τα προϊόντα αντί να παρέχεται σε έντυπη μορφή μαζί με το προϊόν. Στην περίπτωση αυτή, ο προμηθευτής διασφαλίζει ότι, εάν ζητηθεί ειδικά από τον έμπορο, το δελτίο προϊόντος διατίθεται σε έντυπη μορφή.
            
            
               Άρθρο 11
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Μαρτίου 2021. Ωστόσο, το άρθρο 10 εφαρμόζεται από την [Υπηρεσία Εκδόσεων: να εισαχθεί η ημερομηνία έναρξης ισχύος του παρόντος κανονισμού] και το άρθρο 3 σημείο 1 στοιχεία α), β) και γ) εφαρμόζεται από την 1η Νοεμβρίου 2020.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 11.3.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        Οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (ΕΕ L 285 της 31.10.2009, σ. 10).
               
               
                  
                     (2)
                  
                        Κανονισμός (EΕ) 2017/1369 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, σχετικά με τον καθορισμό ενός πλαισίου για την ενεργειακή σήμανση και για την κατάργηση της οδηγίας 2010/30/ΕΕ (ΕΕ L 198 της 28.7.2017, σ. 1).
               
               
                  
                     (3)
                  
                        «Το κλείσιμο του κύκλου – Ένα σχέδιο δράσης της ΕΕ για την κυκλική οικονομία». COM(2015) 614 final, Βρυξέλλες, 2.12.2015.
               
               
                  
                     (4)
                  
                        Κατ’ εξουσιοδότηση κανονισμός (ΕΕ) αριθ. 1059/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών πλυντηρίων πιάτων (ΕΕ L 314 της 30.11.2010, σ. 1).
               
               
                  
                     (5)
                  
                        Κανονισμός (ΕΚ) αριθ. 1275/2008 της Επιτροπής, της 17ης Δεκεμβρίου 2008, για την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για την κατανάλωση ηλεκτρικής ενέργειας ηλεκτρικού και ηλεκτρονικού οικιακού και γραφειακού εξοπλισμού σε λειτουργία αναμονής ή εκτός λειτουργίας (ΕΕ L 339 της 18.12.2008, σ. 45).
               
               
                  
                     (6)
                  
                        Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης (ΕΕ L 96 της 29.3.2014, σ. 357).
               
               
                  
                     (7)
                  
                        Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ. 62).
               
               
                  
                     (8)
                  
                        Οδηγία 2014/30/EΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (αναδιατύπωση) (ΕΕ L 96 της 29.3.2014, σ. 79).
               
               
                  
                     (9)
                  
                        Οδηγία 2012/19/ΕΕ του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ) (ΕΕ L 197 της 24.7.2012, σ. 38).
               
               
                  
                     (10)
                  
                        Οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (ΕΕ L 174 της 1.7.2011, σ. 88).
               
               
                  
                     (11)
                  
                        Προπαρασκευαστική μελέτη για τον οικολογικό σχεδιασμό και την ενεργειακή ετικέτα όσον αφορά τα πλυντήρια πιάτων, διαθέσιμη στη διεύθυνση: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK για λογαριασμό της Ευρωπαϊκής Επιτροπής, 2011
                  .
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_el
               
               
                  
                     (14)
                  
                        Διαβάθμιση κλίμακας: «καθόλου σημαντικό», «κάπως σημαντικό», «σημαντικό», «πολύ σημαντικό», «δεν γνωρίζω» ή «δεν έχω άποψη» και «καμία απάντηση».
               
               
                  
                     (15)
                  
                        ΜΜΕ < 250 εργαζόμενοι.
               
               
                  
                     (16)
                  
                        Η κλίμακα διαβάθμισης των απαντήσεων που χρησιμοποιήθηκε περιλάμβανε τις ακόλουθες πιθανές επιλογές αξιολόγησης: «καθόλου σημαντικό», «κάπως σημαντικό», «σημαντικό», «πολύ σημαντικό», «δεν γνωρίζω» ή «δεν έχω άποψη» και «καμία απάντηση».
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, "Study on consumer understanding of draft energy labels for household washing machines, household washer-dryers and household dishwashers", CentERdata., Ιούλιος 2018 που ανατέθηκε από την Ευρωπαϊκή Επιτροπή με τον αριθ. FWC ENER/C3/2015-631/04.
               
               
                  
                     (18)
                  
                        Κανονισμός (ΕΕ) αριθ. 1016/2010 της Επιτροπής, της 10ης Νοεμβρίου 2010, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για οικιακά πλυντήρια πιάτων (ΕΕ L 293 της 11.11.2010, σ. 31).
               
               
                  
                     (19)
                  
                        Καταχωρισμένες με τους αριθμούς αναφοράς ARES (2018) 476416 και ARES (2018) 476380 αντίστοιχα.
               
               
                  
                     (20)
                  
                        ΕΕ L 198 της 28.7.2017, σ. 1.
               
               
                  
                     (21)
                  
                        Κατ’ εξουσιοδότηση κανονισμός (ΕΕ) αριθ. 1059/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών πλυντηρίων πιάτων (ΕΕ L 314 της 30.11.2010, σ. 1).
               
               
                  
                     (22)
                  
                        Ανακοίνωση της Επιτροπής. Πρόγραμμα εργασίας της περιόδου 2016-2019 για τον οικολογικό σχεδιασμό (COM(2016)773 final, Βρυξέλλες, 30.11.2016).
               
               
                  
                     (23)
                  
                        Οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (ΕΕ L 285 της 31.10.2009, σ. 10).
               
               
                  
                     (24)
                  
                        ΕΕ L 293 της 11.11.2010, σ. 31.
               
               
                  
                     (25)
                  
                        Οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα (ΕΕ L 157 της 9.6.2006, σ. 24).
               
               
                  
                     (26)
                  
                        Κανονισμός (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (ΕΕ L 316 της 14.11.2012, σ. 12).
               
               
                  
                     (27)
                  
                        Οδηγία 2000/31/ΕΚ του Ευρωπαϊκού Κοινοβουλίου και του Συμβουλίου, της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο») (ΕΕ L 178 της 17.7.2000, σ. 1).
               
               
                  
                     (28)
                  
                        Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης (ΕΕ L 96 της 29.3.2014, σ. 357).
               
               
                  
                     (29)
                  
                        Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ. 62).
               
            
      
    ---documentbreak--- 
      
         
         
            
               ΠΑΡΑΡΤΗΜΑ Ι
               Ορισμοί που ισχύουν για τα παραρτήματα
            
            
               Ισχύουν οι ακόλουθοι ορισμοί:
            
            
               1)«δείκτης ενεργειακής απόδοσης» (EEI): ο λόγος της κατανάλωσης ενέργειας του προγράμματος eco προς την κατανάλωση ενέργειας του συνήθους προγράμματος· 
            
            
               2)«κατανάλωση ενέργειας του προγράμματος eco (EPEC)»: η κατανάλωση ενέργειας οικιακού πλυντηρίου πιάτων με το πρόγραμμα eco, εκφραζόμενη σε κιλοβατώρες ανά κύκλο·
            
            
               3)«κατανάλωση ενέργειας του συνήθους προγράμματος» (SPEC): η κατανάλωση ενέργειας που χρησιμοποιείται ως κατανάλωση αναφοράς συναρτήσει της ονομαστικής χωρητικότητας του οικιακού πλυντηρίου πιάτων, εκφραζόμενη σε κιλοβατώρες ανά κύκλο· 
            
            
               4)«πρόγραμμα»: σειρά προκαθορισμένων λειτουργιών για τις οποίες ο προμηθευτής δηλώνει ότι είναι οι ενδεδειγμένες για συγκεκριμένα επίπεδα ρύπων ή τύπους φορτίου ή και για τα δύο·
            
            
               5)«κύκλος»: πλήρης διαδικασία καθαρισμού, ξεπλύματος και στεγνώματος, όπως καθορίζεται από το επιλεγέν πρόγραμμα, η οποία συνίσταται σε διαδοχή λειτουργιών μέχρι να παύσουν όλες οι λειτουργίες·
            
            
               6)«κωδικός ταχείας απόκρισης» (QR): μήτρα γραμμωτού κώδικα που περιλαμβάνεται στην ενεργειακή ετικέτα μοντέλου προϊόντος και παρέχει σύνδεση με τις πληροφορίες για το μοντέλο στο δημόσιο τμήμα της βάσης δεδομένων για τα προϊόντα·
            
            
               7)«ατομικό σερβίτσιο» (ps): σύνολο επιτραπέζιων σκευών προς χρήση από ένα άτομο, μη συμπεριλαμβανομένων των σκευών σερβιρίσματος·
            
            
               8)«σκεύη σερβιρίσματος»: είδη για την παρασκευή και το σερβίρισμα τροφών στα οποία είναι δυνατόν να συμπεριλαμβάνονται κατσαρόλες, γαβάθες, μαχαιροπίρουνα σερβιρίσματος και πιατέλλες·
            
            
               9)«ονομαστική χωρητικότητα»: ο μέγιστος αριθμός ατομικών σερβίτσιων, μαζί με τα σκεύη σερβιρίσματος, τα οποία είναι ικανό να καθαρίσει, να ξεπλύνει και να στεγνώσει οικιακό πλυντήριο πιάτων σε έναν κύκλο εφόσον φορτωθεί σύμφωνα με τις οδηγίες του προμηθευτή·
            
            
               10)«κατανάλωση νερού προγράμματος eco» (EPWC): η κατανάλωση νερού οικιακού πλυντηρίου πιάτων στο πρόγραμμα eco, εκφρασμένη σε λίτρα ανά κύκλο·
            
            
               11)«δείκτης επιδόσεων καθαρισμού» (IC): ο λόγος των επιδόσεων καθαρισμού οικιακού πλυντηρίου πιάτων προς τις επιδόσεις καθαρισμού οικιακού πλυντηρίου πιάτων αναφοράς·
            
            
               12)«δείκτης επιδόσεων στεγνώματος (ID)»: ο λόγος των επιδόσεων στεγνώματος οικιακού πλυντηρίου πιάτων προς τις επιδόσεις στεγνώματος οικιακού πλυντηρίου πιάτων αναφοράς· 
            
            
               13)«διάρκεια προγράμματος (Tt)»: το χρονικό διάστημα από την έναρξη του επιλεγέντος προγράμματος, εξαιρουμένης τυχόν προγραμματισμένης από τον χρήστη καθυστέρησης της έναρξης, μέχρι να εμφανιστεί ένδειξη τέλους του προγράμματος και ο χρήστης να έχει πρόσβαση στο φορτίο·
            
            
               14)«eco»: η ονομασία προγράμματος οικιακού πλυντηρίου πιάτων για το οποίο ο κατασκευαστής δηλώνει ότι είναι κατάλληλο για τον καθαρισμό κανονικά λερωμένων επιτραπέζιων σκευών και το οποίο αφορούν οι πληροφορίες στην ενεργειακή ετικέτα και στο δελτίο πληροφοριών προϊόντος· 
            
            
               15)«κατάσταση εκτός λειτουργίας»: κατάσταση κατά την οποία το οικιακό πλυντήριο πιάτων είναι συνδεδεμένο με το ηλεκτρικό δίκτυο και δεν παρέχει καμία λειτουργία· εκτός λειτουργίας θεωρούνται επίσης οι ακόλουθες καταστάσεις: 
            
            
               α)καταστάσεις οι οποίες παρέχουν μόνο ένδειξη της κατάστασης εκτός λειτουργίας·
            
            
               β)καταστάσεις οι οποίες παρέχουν μόνο λειτουργικές δυνατότητες που αποσκοπούν να διασφαλίζουν την ηλεκτρομαγνητική συμβατότητα σύμφωνα με την οδηγία 2014/30/ΕΕ του Ευρωπαϊκού Κοινοβουλίου και του Συμβουλίου
                  1
               ·
            
         
         
            
               16)«κατάσταση αναμονής»: κατάσταση κατά την οποία το οικιακό πλυντήριο είναι συνδεδεμένο με το ηλεκτρικό δίκτυο και παρέχει μόνο τις ακόλουθες λειτουργίες, οι οποίες μπορούν να διαρκούν επ’ αόριστον: 
            
            
               α)λειτουργία επανενεργοποίησης ή λειτουργία επανενεργοποίησης και απλή ένδειξη ότι η λειτουργία επανενεργοποίησης είναι ενεργοποιημένη· και/ή
            
            
               β)λειτουργία επανενεργοποίησης μέσω σύνδεσης με δίκτυο· και/ή
            
            
               γ)απεικόνιση πληροφοριών ή κατάστασης και/ή
            
            
               δ)λειτουργία ανίχνευσης για την ενεργοποίηση μέτρων έκτακτης ανάγκης·
            
            
               17)«δίκτυο»: υποδομή επικοινωνίας με τοπολογία ζεύξεων, αρχιτεκτονική, η οποία περιλαμβάνει υλικά δομικά στοιχεία, οργανωτικές αρχές, διαδικασίες και μορφοτύπους επικοινωνίας (πρωτόκολλα)· 
            
            
               18)«καθυστέρηση έναρξης»: κατάσταση στην οποία ο χρήστης έχει επιλέξει καθορισμένη καθυστέρηση για την έναρξη του κύκλου του επιλεγμένου προγράμματος·
            
            
               19)«εγγύηση»: κάθε ανάληψη υποχρέωσης εκ μέρους του εμπόρου λιανικής πώλησης ή του προμηθευτή έναντι του καταναλωτή για:
            
            
               α)την επιστροφή του καταβληθέντος τιμήματος· ή
            
            
               β)την αντικατάσταση, την επισκευή ή τον οποιοδήποτε χειρισμό οικιακών πλυντηρίων πιάτων, αν δεν πληρούν τις προδιαγραφές που αναφέρονται στη δήλωση της εγγύησης ή στη σχετική διαφήμιση·
            
            
               20)«μηχανισμός απεικόνισης»: κάθε οθόνη, συμπεριλαμβανομένης οθόνης αφής, ή άλλη οπτική τεχνολογία που χρησιμοποιείται για την εμφάνιση διαδικτυακού περιεχομένου στους χρήστες·
            
            
               21)«ένθετη απεικόνιση»: κάθε οπτική διεπαφή όπου η πρόσβαση σε εικόνα ή σύνολο δεδομένων γίνεται μέσω επιλογής (κλικ) με το ποντίκι ή κύλισης (roll-over) του ποντικιού πάνω σε άλλη εικόνα ή άλλο σύνολο δεδομένων ή μέσω διεύρυνσης άλλης εικόνας ή άλλου συνόλου δεδομένων σε οθόνη αφής· 
            
            
               22)«οθόνη αφής»: οθόνη που αντιδρά στην αφή, όπως π.χ. η οθόνη σε υπολογιστή ταμπλέτα, υπολογιστή αβάκιο (slate) ή έξυπνο τηλέφωνο· 
            
            
               23)«εναλλακτικό κείμενο»: κείμενο παρεχόμενο αντί γραφικού, ώστε να είναι δυνατή η παρουσίαση πληροφοριών που είναι αδύνατον να εμφανιστούν ως γραφικό σε διατάξεις απεικόνισης οι οποίες δεν μπορούν να εμφανίσουν γραφικά, ή ως βοήθημα προσβασιμότητας, π.χ. ως εισερχόμενα δεδομένα σε εφαρμογές σύνθεσης φωνής.
            
            
               ΠΑΡΑΡΤΗΜΑ II
            
            
               Α. Τάξεις ενεργειακής απόδοσης 
            
            
               Η τάξη ενεργειακής απόδοσης οικιακού πλυντηρίου πιάτων προσδιορίζεται με βάση τον δείκτη ενεργειακής απόδοσης (Energy Efficiency Index, EEI) σύμφωνα με τον πίνακα 1.
            
            
               Ο EEI οικιακού πλυντηρίου πιάτων υπολογίζεται σύμφωνα με το παράρτημα IV.
            
            
               Πίνακας 1
               Τάξεις ενεργειακής απόδοσης
            
            
                     
                        Τάξη ενεργειακής απόδοσης
                     
                  
                  
                     
                        Δείκτης ενεργειακής απόδοσης
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               Β. Κατηγορίες εκπομπών αερόφερτου ακουστικού θορύβου 
            
            
               Η κατηγορία εκπομπών αερόφερτου ακουστικού θορύβου οικιακού πλυντηρίου πιάτων προσδιορίζεται με βάση τις εκπομπές αερόφερτου ακουστικού θορύβου σύμφωνα με τον πίνακα 2. 
            
            
               Πίνακας 2
               Κατηγορίες εκπομπών αερόφερτου ακουστικού θορύβου
            
            
                     
                        Κατηγορία εκπομπών αερόφερτου ακουστικού θορύβου
                     
                  
                  
                     
                        Θόρυβος [dB(A)]
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               ΠΑΡΑΡΤΗΜΑ ΙΙΙ
               Ετικέτα
            
            
               1.ΕΤΙΚΕΤΑ
            
            
               
                  
            
            
               
            
               Στην ετικέτα περιλαμβάνονται οι ακόλουθες πληροφορίες:
            
            
               I.κωδικός QR·
            
            
               II.όνομα/επωνυμία ή εμπορικό σήμα του προμηθευτή·
            
            
               III.το αναγνωριστικό μοντέλου του προμηθευτή· 
            
            
               IV.η κλίμακα των τάξεων ενεργειακής απόδοσης από A έως G· 
            
            
               V.η τάξη ενεργειακής απόδοσης όπως προσδιορίζεται σύμφωνα με το στοιχείο Α του παραρτήματος II·
            
            
               VI.η κατανάλωση ενέργειας του προγράμματος eco (EPEC) σε kWh ανά 100 κύκλους, στρογγυλοποιημένη στον πλησιέστερο ακέραιο·
            
            
               VII.η ονομαστική χωρητικότητα σε κανονικά ατομικά σερβίτσια, για το πρόγραμμα eco·
            
            
               VIII.η κατανάλωση νερού του προγράμματος eco (EPWC) σε λίτρα ανά κύκλο, στρογγυλοποιημένη στο πρώτο δεκαδικό ψηφίο·
            
            
               IXη διάρκεια του προγράμματος eco σε ώρες:λεπτά, στρογγυλοποιημένη στο πλησιέστερο λεπτό·
            
            
               X.οι εκπομπές αερόφερτου ακουστικού θορύβου σε dB(A) ως προς 1 pW και στρογγυλοποιημένες στον πλησιέστερο ακέραιο, και κατηγορία εκπομπών αερόφερτου ακουστικού θορύβου, όπως προσδιορίζεται σύμφωνα με το παράρτημα II στοιχείο Β·
            
            
               XI.ο αριθμός του παρόντος κανονισμού, δηλαδή «2019/XXX» [Υπηρεσία Εκδόσεων: στο σημείο αυτό και στην κάτω δεξιά γωνία της ετικέτας να εισαχθεί ο αριθμός του παρόντος κανονισμού].
            
         
         
            
               
            
               2.ΣΧΕΔΙΟ ΤΗΣ ΕΤΙΚΕΤΑΣ
            
            
               Το σχέδιο της ετικέτας είναι το απεικονιζόμενο στην εικόνα κατωτέρω.
            
            
               
                  
            
            
               Όπου:
            
            
               α)η ετικέτα έχει ελάχιστο πλάτος 96 mm και ελάχιστο ύψος 192 mm. Όταν η ετικέτα τυπώνεται σε μεγαλύτερο σχήμα, για το περιεχόμενό της πρέπει εντούτοις να τηρούνται οι αναλογίες σύμφωνα με τις ανωτέρω προδιαγραφές·
            
            
               β)το φόντο της ετικέτας είναι 100 % λευκό·
            
            
               γ)οι γραμματοσειρές είναι Verdana και Calibri·
            
            
               δ)οι διαστάσεις και οι προδιαγραφές των στοιχείων της ετικέτας έχουν όπως αναγράφονται στο σχέδιο της ετικέτας για τα οικιακά πλυντήρια πιάτων·
            
            
               ε)τα χρώματα ακολουθούν το χρωματικό μοντέλο CMYK - κυανό, ματζέντα, κίτρινο και μαύρο - σύμφωνα με το ακόλουθο παράδειγμα: 0,70,100,0: 0 % κυανό, 70 % ματζέντα, 100 % κίτρινο, 0 % μαύρο·
            
            
               στ)οι ετικέτες συμμορφώνονται με όλες τις ακόλουθες απαιτήσεις (οι αριθμοί αναφέρονται στην ανωτέρω εικόνα): 
            
            
               τα χρώματα του λογότυπου της ΕΕ έχουν ως εξής:
            
            
               –το φόντο: 100,80,0,0·
            
            
               –τα αστέρια: 0,0,100,0·
            
            
               το χρώμα του ενεργειακού λογότυπου είναι: 100,80,0,0·
            
            
               ο κωδικός QR είναι 100 % μαύρος·
            
            
               το όνομα του προμηθευτή είναι 100 % μαύρο, με έντονη γραμματοσειρά Verdana, 9 pt·
            
            
               το αναγνωριστικό μοντέλου είναι 100 % μαύρο και με κανονική γραμματοσειρά Verdana, 9 pt·
            
            
               η κλίμακα από A έως G έχει ως εξής:
            
            
               –τα γράμματα της κλίμακας ενεργειακής απόδοσης είναι 100 % λευκό και με έντονη γραμματοσειρά Calibri, 19 pt· τα γράμματα είναι στοιχισμένα στο κέντρο σε άξονα που βρίσκεται σε απόσταση 4,5 mm από την αριστερή πλευρά των βελών·
            
         
         
            
               –τα χρώματα των βελών της κλίμακας A έως G έχουν ως εξής:
            
            
               ·Τάξη A: 100,0,100,0·
            
            
               ·Τάξη B: 70,0,100,0·
            
            
               ·Τάξη C: 30,0,100,0·
            
            
               ·Τάξη D: 0,0,100,0·
            
            
               ·Τάξη E: 0,30,100,0·
            
            
               ·Τάξη F: 0,70,100,0·
            
            
               ·Τάξη G: 0,100,100,0·
            
            
               οι εσωτερικές διαχωριστικές γραμμές είναι πάχους 0,5 pt. και το χρώμα είναι 100 % μαύρο·
            
            
               το γράμμα της τάξης ενεργειακής απόδοσης είναι 100 % λευκό και με έντονη γραμματοσειρά Calibri, 33 pt. Το βέλος της τάξης ενεργειακής απόδοσης και το αντίστοιχο βέλος της κλίμακας A έως G τοποθετούνται κατά τρόπο ώστε οι κορυφές τους να είναι ευθυγραμμισμένες. Το γράμμα μέσα στο βέλος της τάξης ενεργειακής απόδοσης τοποθετείται στο κέντρο του ορθογώνιου τμήματος του βέλους και είναι 100 % λευκό·
            
            
                τιμή της κατανάλωσης ενέργειας του προγράμματος eco ανά 100 κύκλους αναγράφεται με έντονη γραμματοσειρά Verdana 28 pt· το «kWh» αναγράφεται με κανονική γραμματοσειρά Verdana 18 pt· ο αριθμός «100» στο εικονόγραμμα που αντιστοιχεί σε 100 κύκλους αναγράφεται με κανονική γραμματοσειρά Verdana 14 pt. Η τιμή και η μονάδα πρέπει να είναι στοιχισμένες στο κέντρο και το χρώμα 100 % μαύρο·
            
            
               τα εικονογράμματα είναι όπως εμφαίνονται στα σχέδια της ετικέτας και έχουν ως εξής:
            
            
               –τα εικονογράμματα έχουν πάχος 1,2 pt και τα εικονογράμματα και τα κείμενά τους (αριθμοί και μονάδες) είναι 100 % μαύρα·
            
            
               –τα κείμενα κάτω από τα εικονογράμματα αναγράφονται με έντονη γραμματοσειρά Verdana 16 pt, ενώ η μονάδα με κανονική γραμματοσειρά Verdana 12 pt και είναι στοιχισμένες στο κέντρο κάτω από τα εικονογράμματα·
            
            
               –το εικονόγραμμα εκπομπής αερόφερτου ακουστικού θορύβου: ο αριθμός των ντεσιμπέλ στο μεγάφωνο αναγράφεται με έντονη γραμματοσειρά Verdana 12 pt, με τη μονάδα «dB» με κανονική γραμματοσειρά Verdana 9 pt· το φάσμα των κατηγοριών θορύβου (Α έως D) πρέπει να είναι στοιχισμένο στο κέντρο κάτω από το εικονόγραμμα, με το γράμμα της ισχύουσας κατηγορίας θορύβου να αναγράφεται με έντονη γραμματοσειρά Verdana 16 pt και τα άλλα γράμματα των κατηγοριών θορύβου με κανονική γραμματοσειρά Verdana 10 pt·
            
            
               Ο αριθμός του κανονισμού αναγράφεται με 100 % μαύρο χρώμα και με κανονική γραμματοσειρά Verdana, 6 pt.
            
            
               ΠΑΡΑΡΤΗΜΑ ΙV
               Μέθοδοι μέτρησης και υπολογισμοί
            
            
               Για τους σκοπούς της συμμόρφωσης και της επαλήθευσης της συμμόρφωσης με τις απαιτήσεις του παρόντος κανονισμού, οι μετρήσεις και οι υπολογισμοί πραγματοποιούνται με τη χρήση εναρμονισμένων προτύπων, των οποίων οι αριθμοί αναφοράς έχουν δημοσιευτεί για τον σκοπό αυτόν στην Επίσημη Εφημερίδα της Ευρωπαϊκής Ένωσης, ή με τη χρήση άλλων αξιόπιστων, επακριβών και αναπαραγώγιμων μεθόδων στις οποίες λαμβάνονται υπόψη οι γενικώς αναγνωρισμένες ως πλέον προηγμένες μέθοδοι και σύμφωνα με τις ακόλουθες διατάξεις.
            
            
               Η κατανάλωση ενέργειας, ο EEI, η κατανάλωση νερού, η διάρκεια του προγράμματος, οι επιδόσεις καθαρισμού και στεγνώματος, καθώς και οι εκπομπές αερόφερτου ακουστικού θορύβου οικιακού πλυντηρίου πιάτων μετρώνται και/ή υπολογίζονται με τη χρήση του προγράμματος eco και το οικιακό πλυντήριο πιάτων φορτωμένο με την ονομαστική χωρητικότητα. Η κατανάλωση ενέργειας, η κατανάλωση νερού, η διάρκεια του προγράμματος, οι επιδόσεις καθαρισμού και στεγνώματος μετρούνται συγχρόνως.
            
            
               Η EPWC εκφράζεται σε λίτρα ανά κύκλο και στρογγυλοποιείται στο πρώτο δεκαδικό ψηφίο.
            
         
         
            
               Η διάρκεια του προγράμματος eco (Tt) εκφράζεται σε ώρες και λεπτά και στρογγυλοποιείται στο πλησιέστερο λεπτό.
            
            
               Οι εκπομπές αερόφερτου ακουστικού θορύβου μετρούνται σε dB(A) ως προς 1 pW και στρογγυλοποιούνται στον πλησιέστερο ακέραιο.
            
            
               1.ΔΕΙΚΤΗΣ ΕΝΕΡΓΕΙΑΚΗΣ ΑΠΟΔΟΣΗΣ
            
            
               Για τον υπολογισμό του EEI ενός μοντέλου οικιακού πλυντηρίου πιάτων, συγκρίνεται η EPEC του οικιακού πλυντηρίου πιάτων με την SPEC.
            
            
               α)Ο ΕΕΙ υπολογίζεται ως ακολούθως και στρογγυλοποιείται στο πρώτο δεκαδικό ψηφίο:
            
            
               EEI = (EPEC / SPEC) × 100
            
            
               όπου:
            
            
               EPEC είναι η κατανάλωση ενέργειας του προγράμματος eco του οικιακού πλυντηρίου πιάτων, μετρούμενη σε kWh/κύκλο, στρογγυλοποιημένη στο τρίτο δεκαδικό ψηφίο·
            
            
               SPEC είναι η κατανάλωση ενέργειας του συνήθους προγράμματος του οικιακού πλυντηρίου πιάτων.
            
            
               β)Η τιμή SPEC υπολογίζεται σε kWh/κύκλο και στρογγυλοποιείται στο τρίτο δεκαδικό ψηφίο ως ακολούθως:
            
            
               1)για οικιακά πλυντήρια πιάτων με ονομαστική χωρητικότητα ps ≥ 10 και πλάτος > 50 cm:
            
            
               SPEC = 0,025 × ps + 1,350
            
            
               2)για οικιακά πλυντήρια πιάτων με ονομαστική χωρητικότητα ps ≤ 9 ή πλάτος ≤ 50 cm:
            
            
               SPEC = 0,090 × ps + 0,450
            
            
               όπου ps ο αριθμός ατομικών σερβίτσιων.
            
            
               2.ΔΕΙΚΤΗΣ ΕΠΙΔΟΣΕΩΝ ΚΑΘΑΡΙΣΜΟΥ
            
            
               Για τον υπολογισμό του δείκτη επιδόσεων καθαρισμού (IC) μοντέλου οικιακού πλυντηρίου πιάτων, συγκρίνονται οι επιδόσεις καθαρισμού του προγράμματος eco με τις επιδόσεις καθαρισμού πλυντηρίου πιάτων αναφοράς. 
            
            
               Ο IC υπολογίζεται ως εξής και στρογγυλοποιείται στο δεύτερο δεκαδικό ψηφίο: 
            
            
               IC = exp (ln IC)
            
            
               και
            
         
         
            
               ln IC = (1/n) × Σni=1 ln (CT,i/CR,i)
            
            
               όπου:
            
            
               CT,i: η επίδοση καθαρισμού του προγράμματος eco του υπό δοκιμή οικιακού πλυντηρίου πιάτων σε μία δοκιμαστική λειτουργία (i), στρογγυλοποιούμενη στο δεύτερο δεκαδικό ψηφίο·
            
            
               CR,i: η επίδοση καθαρισμού του πλυντηρίου πιάτων αναφοράς σε μία δοκιμαστική λειτουργία (i), στρογγυλοποιημένη στο δεύτερο δεκαδικό ψηφίο·
            
            
               n είναι ο αριθμός των δοκιμαστικών λειτουργιών.
            
            
               3.ΔΕΙΚΤΗΣ ΕΠΙΔΟΣΕΩΝ ΣΤΕΓΝΩΜΑΤΟΣ
            
            
               Για τον υπολογισμό του δείκτη επιδόσεων στεγνώματος (ID) μοντέλου οικιακού πλυντηρίου πιάτων, συγκρίνονται οι επιδόσεις στεγνώματος του προγράμματος eco με τις επιδόσεις στεγνώματος του πλυντηρίου πιάτων αναφοράς.
            
            
               Ο ID υπολογίζεται ως εξής και στρογγυλοποιείται στο δεύτερο δεκαδικό ψηφίο:
            
            
               ID = exp (ln ID)
                  και
            
            
               ln ID = (1/n) × Σni=1 ln(ID,i)
            
            
               όπου:
            
            
               ID,i είναι ο δείκτης επιδόσεων στεγνώματος του προγράμματος eco του υπό δοκιμή οικιακού πλυντηρίου πιάτων σε μία δοκιμαστική λειτουργία (i)· 
            
            
               n: ο αριθμός των συνδυασμένων δοκιμαστικών λειτουργιών καθαρισμού και στεγνώματος.
            
            
               Ο ID,i υπολογίζεται ως εξής και στρογγυλοποιείται στο δεύτερο δεκαδικό ψηφίο:
            
            
               ln ID,i = ln (DT,i / DR,t)
            
            
               όπου:
            
            
               DT,i είναι η μέση απόδοση στεγνώματος του προγράμματος eco του υπό δοκιμή οικιακού πλυντηρίου πιάτων σε μία δοκιμαστική λειτουργία (i), στρογγυλοποιημένη στο δεύτερο δεκαδικό ψηφίο·
            
            
               DR,t είναι η επιδιωκόμενη απόδοση στεγνώματος του πλυντηρίου πιάτων αναφοράς, στρογγυλοποιημένη στο δεύτερο δεκαδικό ψηφίο.
            
            
               4.ΚΑΤΑΣΤΑΣΕΙΣ ΧΑΜΗΛΗΣ ΚΑΤΑΝΑΛΩΣΗΣ ΙΣΧΥΟΣ
            
            
               Πραγματοποιείται μέτρηση της κατανάλωσης ισχύος στην κατάσταση εκτός λειτουργίας (Po), στην κατάσταση αναμονής (Psm) και, κατά περίπτωση, στην καθυστέρηση έναρξης (Pds). Οι μετρούμενες τιμές εκφράζονται σε W και στρογγυλοποιούνται στο δεύτερο δεκαδικό ψηφίο.
            
         
         
            
               Κατά τη διάρκεια των μετρήσεων της κατανάλωσης ισχύος σε καταστάσεις χαμηλής κατανάλωσης ισχύος, ελέγχονται και καταγράφονται τα ακόλουθα:
            
            
               -
                     η απεικόνιση ή όχι πληροφοριών·
            
            
               -
                     η ενεργοποίηση ή μη σύνδεσης με δίκτυο.
            
            
               ΠΑΡΑΡΤΗΜΑ V
               Δελτίο πληροφοριών προϊόντος
            
            
               Το τμήμα των πληροφοριών του δελτίου πληροφοριών προϊόντος των οικιακών πλυντηρίων πιάτων σύμφωνα με το άρθρο 3 σημείο 1 στοιχείο β) εισάγεται στη βάση δεδομένων για τα προϊόντα από τον προμηθευτή σύμφωνα με τον πίνακα 3. 
            
            
               Στο εγχειρίδιο χρήσης ή σε άλλο έγγραφο το οποίο παρέχεται μαζί με το προϊόν εμφαίνεται με σαφήνεια ο σύνδεσμος προς το μοντέλο που περιλαμβάνεται στη βάση δεδομένων για τα προϊόντα ως ενιαίος εντοπιστής πόρου (Uniform Resource Locator — URL) σε μορφή αναγνώσιμη από άνθρωπο ή ως κωδικός QR, ή αναγράφεται ο αριθμός καταχώρισης του προϊόντος.
            
            
               Πίνακας 3
                  Περιεχόμενο, σειρά και μορφή του δελτίου πληροφοριών για το προϊόν
            
            
                     
                        Επωνυμία ή εμπορικό σήμα του προμηθευτή: 
                     
                  
               
                     
                        Διεύθυνση του προμηθευτή β:
                     
                  
               
                     
                        Αναγνωριστικό του μοντέλου: 
                     
                  
               
                     
                        Γενικές παράμετροι προϊόντος:
                     
                  
               
                     
                        Παράμετρος
                     
                  
                  
                     
                        Τιμή
                     
                  
                  
                     
                        Παράμετρος
                     
                  
                  
                     
                        Τιμή
                     
                  
               
                     
                        Oνομαστική χωρητικότητα α (ps)
                     
                  
                  
                     
                        x
                     
                  
                  
                     
                        Διαστάσεις σε cm
                     
                  
                  
                     
                        Ύψος
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Πλάτος
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Βάθος
                     
                  
                  
                     
                        x
                     
                  
               
                     
                        EEIα
                     
                  
                  
                     
                        x,x
                     
                  
                  
                     
                        Τάξη ενεργειακής απόδοσηςα
                     
                  
                  
                     
                        [A/B/C/D/E/F/G]γ
                     
                  
               
                     
                        Δείκτης επιδόσεων καθαρισμού
                     
                  
                  
                     
                        x,xx
                     
                  
                  
                     
                        Δείκτης επιδόσεων στεγνώματοςα
                     
                  
                  
                     
                        x,xx
                     
                  
               
                     
                        Κατανάλωση ενέργειας σε kWh [ανά κύκλο], βάσει του προγράμματος eco με εισροή κρύου νερού. Η πραγματική κατανάλωση ενέργειας εξαρτάται από τον τρόπο χρήσης της συσκευής.
                     
                  
                  
                     
                        x,xxx
                     
                  
                  
                     
                        Κατανάλωση νερού σε λίτρα [ανά κύκλο], βάσει του προγράμματος eco. Η πραγματική κατανάλωση νερού εξαρτάται από τον τρόπο χρήσης της συσκευής και τη σκληρότητα του νερού.
                     
                  
                  
                     
                        x,x
                     
                  
               
                     
                        Διάρκεια προγράμματος α (ώρες:λεπτά)
                     
                  
                  
                     
                        x:xx
                     
                  
                  
                     
                        Τύπος
                     
                  
                  
                     
                        [εντοιχιζόμενο/ελεύθερο]
                     
                  
               
                     
                        Εκπομπές αερόφερτου ακουστικού θορύβουα (dB(A) re 1 pW)
                     
                  
                  
                     
                        x
                     
                  
                  
                     
                        Κατηγορία εκπομπών αερόφερτου ακουστικού θορύβουα 
                     
                  
                  
                     
                        [A/B/C/D]γ
                     
                  
               
                     
                        Κατάσταση εκτός λειτουργίας (W)
                     
                  
                  
                     
                        x,xx
                     
                  
                  
                     
                        Κατάσταση αναμονής (W)
                     
                  
                  
                     
                        x,xx
                     
                  
               
                     
                        Καθυστέρηση έναρξης (W) (κατά περίπτωση)
                     
                  
                  
                     
                        x,xx
                     
                  
                  
                     
                        Δικτυωμένη αναμονή (W) (κατά περίπτωση)
                     
                  
                  
                     
                        x,xx
                     
                  
               
                     
                        Ελάχιστη διάρκεια της εγγύησης που προσφέρει ο προμηθευτήςb:
                     
                  
               
                     
                        Συμπληρωματικές πληροφορίες:
                     
                  
               
                     
                        Σύνδεσμος προς τον ιστότοπο του προμηθευτή, όπου βρίσκονται οι πληροφορίες του παραρτήματος II σημείο 6 του κανονισμού (ΕΕ) 2019/XXX
                           2
                         [ Υπηρεσία Εκδόσεων: να προστεθεί ο αριθμός του κανονισμού C(2019)2123]βτης Επιτροπής: 
                     
                  
               
                     
                        α για το πρόγραμμα eco.
                     
                     
                        βΑλλαγές των στοιχείων αυτών δεν θεωρούνται σημαντικές για τους σκοπούς του άρθρου 4 παράγραφος 4 του κανονισμού (ΕΕ) 2017/1369.
                     
                     
                        γ  εάν η βάση δεδομένων για τα προϊόντα δημιουργεί αυτόματα το οριστικό περιεχόμενο αυτού του τετραγωνιδίου, ο προμηθευτής δεν εισάγει τα στοιχεία αυτά.
                     
                  
               
               ΠΑΡΑΡΤΗΜΑ VI
               Τεχνική τεκμηρίωση
            
            
               1.Η τεχνική τεκμηρίωση που αναφέρεται στο άρθρο 3 σημείο 1 στοιχείο δ) περιλαμβάνει τα ακόλουθα:
            
            
               α)πληροφορίες που καθορίζονται στο παράρτημα V·
            
            
               β)πληροφορίες που καθορίζονται στον πίνακα 4· οι τιμές αυτές θεωρούνται οι δηλωμένες τιμές για τους σκοπούς της διαδικασίας επαλήθευσης στο παράρτημα IX·
            
            
                     
                        Πίνακας 4
                        Πληροφορίες που πρέπει να περιλαμβάνονται στην τεχνική τεκμηρίωση
                     
                  
               
                     
                  
               
                     
                        ΠΑΡΑΜΕΤΡΟΣ
                     
                  
                  
                     
                        ΜΟΝΑΔΑ
                     
                  
                  
                     
                        ΤΙΜΗ
                     
                  
               
                     
                        Κατανάλωση ενέργειας του προγράμματος eco (EPEC), στρογγυλοποιημένη στο τρίτο δεκαδικό ψηφίο
                     
                  
                  
                     
                        kWh/κύκλο
                     
                  
                  
                     
                        X,XXX
                     
                  
               
                     
                        Κατανάλωση ενέργειας του συνήθους προγράμματος (SPEC), στρογγυλοποιημένη στο τρίτο δεκαδικό ψηφίο
                     
                  
                  
                     
                        kWh/κύκλο
                     
                  
                  
                     
                        X,XXX
                     
                  
               
                     
                        Δείκτης ενεργειακής απόδοσης (EEI)
                     
                  
                  
                     
                        -
                     
                  
                  
                     
                        X,X
                     
                  
               
                     
                        Κατανάλωση νερού του προγράμματος eco (EPWC), στρογγυλοποιημένη στο πρώτο δεκαδικό ψηφίο
                     
                  
                  
                     
                        λίτρα/κύκλο
                     
                  
                  
                     
                        X,X
                     
                  
               
                     
                        Δείκτης επιδόσεων καθαρισμού (IC)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Δείκτης επιδόσεων στεγνώματος (ID)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Διάρκεια του προγράμματος eco (Tt), στρογγυλοποιημένη στο πλησιέστερο λεπτό
                     
                  
                  
                     
                        ώρες:λεπτά
                     
                  
                  
                     
                        X:XX
                     
                  
               
                     
                        Κατανάλωση ισχύος στην κατάσταση «εκτός λειτουργίας» (Po), στρογγυλοποιημένη στο δεύτερο δεκαδικό ψηφίο
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Κατανάλωση ισχύος στην κατάσταση αναμονής (Psm), στρογγυλοποιημένη στο δεύτερο δεκαδικό ψηφίο
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Η «κατάσταση αναμονής» περιλαμβάνει την απεικόνιση πληροφοριών;
                     
                  
                  
                     
                        -
                     
                  
                  
                     
                        Ναι/Όχι
                     
                  
               
                     
                        Κατανάλωση ισχύος στην κατάσταση αναμονής (Psm) σε κατάσταση δικτυωμένης αναμονής (κατά περίπτωση), στρογγυλοποιημένη στο δεύτερο δεκαδικό ψηφίο
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Κατανάλωση ισχύος στην καθυστέρηση έναρξης (Pds) (κατά περίπτωση), στρογγυλοποιημένη στο δεύτερο δεκαδικό ψηφίο 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Εκπομπές αερόφερτου ακουστικού θορύβου 
                     
                  
                  
                     
                        dB(A) ως προς 1 pW
                     
                  
                  
                     
                        X
                     
                  
               
               γ)κατά περίπτωση, τα στοιχεία αναφοράς των εφαρμοζόμενων εναρμονισμένων προτύπων·
            
            
               δ)κατά περίπτωση, τα άλλα τεχνικά πρότυπα και προδιαγραφές που χρησιμοποιήθηκαν·
            
            
               ε)τις λεπτομέρειες και τα αποτελέσματα των υπολογισμών που εκτελέστηκαν σύμφωνα με το παράρτημα IV·
            
            
               στ)κατάλογο όλων των ισοδύναμων μοντέλων με τα αντίστοιχα αναγνωριστικά μοντέλου.
            
            
               2.Εάν οι πληροφορίες οι οποίες περιλαμβάνονται στην τεχνική τεκμηρίωση για συγκεκριμένο μοντέλο οικιακού πλυντηρίου πιάτων αποκτήθηκαν με οποιαδήποτε από τις ακόλουθες μεθόδους ή και με τις δύο αυτές μεθόδους:
            
            
               ·από μοντέλο το οποίο διαθέτει τα ίδια τεχνικά χαρακτηριστικά όσον αφορά τις τεχνικές πληροφορίες που πρέπει να παρέχονται, αλλά το οποίο παράγεται από διαφορετικό προμηθευτή·
            
         
         
            
               ·από υπολογισμό με βάση τον σχεδιασμό ή παρέκταση από άλλο μοντέλο του ίδιου ή διαφορετικού προμηθευτή, 
            
            
               η τεχνική τεκμηρίωση περιλαμβάνει τα λεπτομερή στοιχεία του εν λόγω υπολογισμού, την εκτίμηση που διενήργησαν οι προμηθευτές για την επαλήθευση της ακρίβειας του υπολογισμού και, κατά περίπτωση, δήλωση ότι μοντέλα διαφορετικών προμηθευτών είναι πανομοιότυπα. 
            
            
               ΠΑΡΑΡΤΗΜΑ VII
               Πληροφορίες που πρέπει να παρέχονται σε οπτικές διαφημίσεις, σε τεχνικό διαφημιστικό υλικό στις εξ αποστάσεως πωλήσεις και στις τηλεπωλήσεις, εξαιρουμένων των εξ αποστάσεως πωλήσεων μέσω του διαδικτύου
            
            
               1.Στις οπτικές διαφημίσεις, για να διασφαλίζεται η συμμόρφωση με τις απαιτήσεις του άρθρου 3 σημείο 1 στοιχείο ε) και του άρθρου 4 στοιχείο γ), η τάξη ενεργειακής απόδοσης και το εύρος των τάξεων ενεργειακής απόδοσης που περιέχει η ετικέτα απεικονίζονται όπως ορίζεται στο σημείο 4 του παρόντος παραρτήματος.
            
            
               2.Στο τεχνικό διαφημιστικό υλικό, για να διασφαλίζεται η συμμόρφωση με τις απαιτήσεις του άρθρου 3 σημείο 1 στοιχείο στ) και του άρθρου 4 στοιχείο δ), η τάξη ενεργειακής απόδοσης και το εύρος των τάξεων ενεργειακής απόδοσης που περιέχει η ετικέτα απεικονίζονται όπως ορίζεται στο σημείο 4 του παρόντος παραρτήματος.
            
            
               3.Σε κάθε έγγραφο εξ αποστάσεως πώλησης πρέπει να εμφαίνονται η τάξη ενεργειακής απόδοσης και το εύρος των τάξεων ενεργειακής απόδοσης που περιέχει η ετικέτα όπως ορίζεται στο σημείο 4 του παρόντος παραρτήματος.
            
            
               4.Η τάξη ενεργειακής απόδοσης και το εύρος των τάξεων ενεργειακής απόδοσης απεικονίζονται όπως εμφαίνεται στην εικόνα 1, με: 
            
            
               α)ένα βέλος που περιέχει το γράμμα της τάξης ενεργειακής απόδοσης, σε χρώμα 100 % λευκό, έντονη γραμματοσειρά Calibri με μέγεθος γραμματοσειράς τουλάχιστον ισοδύναμο με εκείνο της τιμής, όταν αναγράφεται η τιμή· 
            
            
               β)χρώμα του βέλους που αντιστοιχεί στο χρώμα της τάξης ενεργειακής απόδοσης·
            
            
               γ)το εύρος των διαθέσιμων τάξεων ενεργειακής απόδοσης σε χρώμα 100 % μαύρο· και,
            
            
               δ)μέγεθος τέτοιο ώστε το βέλος να είναι ευδιάκριτο και ευανάγνωστο. Το γράμμα μέσα στο βέλος της τάξης ενεργειακής απόδοσης τοποθετείται στο κέντρο του ορθογώνιου τμήματος του βέλους, με περίγραμμα 0,5 pt σε 100 % μαύρο χρώμα τοποθετούμενο γύρω από το βέλος και το γράμμα της τάξης ενεργειακής απόδοσης.
            
            
               Κατά παρέκκλιση, εάν η οπτική διαφήμιση, το τεχνικό διαφημιστικό υλικό ή το έγγραφο εξ αποστάσεως πώλησης είναι τυπωμένο μονόχρωμο, το βέλος μπορεί να είναι μονόχρωμο στις εν λόγω οπτικές διαφημίσεις, το εν λόγω τεχνικό διαφημιστικό υλικό ή το εν λόγω έγγραφο εξ αποστάσεως πώλησης.
            
            
               
                  
            
            
               Εικόνα 1: Έγχρωμο/μονόχρωμο αριστερού/δεξιού βέλους, με ένδειξη του εύρους των τάξεων ενεργειακής απόδοσης
            
            
               5.Κατά την εξ αποστάσεως πώληση μέσω τηλεπωλήσεων ο πελάτης πρέπει να ενημερώνεται συγκεκριμένα για την τάξη ενεργειακής απόδοσης του προϊόντος και για το εύρος των τάξεων ενεργειακής απόδοσης της ετικέτας, καθώς και ότι ο πελάτης μπορεί να έχει πρόσβαση σε όλα τα στοιχεία της ετικέτας και του δελτίου πληροφοριών προϊόντος μέσω του ιστοτόπου με τη βάση δεδομένων των προϊόντων, ή να ζητήσει τυπωμένο αντίγραφο.
            
            
               6.Για όλες τις περιπτώσεις που αναφέρονται στα σημεία 1 έως 3 και 5, ο πελάτης πρέπει να έχει τη δυνατότητα να λάβει, κατόπιν αιτήματος, τυπωμένο αντίγραφο της ετικέτας και του δελτίου πληροφοριών προϊόντος. 
            
            
               ΠΑΡΑΡΤΗΜΑ VIII
               Πληροφορίες που πρέπει να παρέχονται στην περίπτωση εξ αποστάσεως πωλήσεων μέσω του διαδικτύου
            
            
               1.Η ηλεκτρονική ετικέτα που παρέχουν οι προμηθευτές σύμφωνα με το άρθρο 3 σημείο 1 στοιχείο ζ) εμφανίζεται στον μηχανισμό απεικόνισης κοντά στην τιμή του προϊόντος. Το μέγεθος είναι τέτοιο ώστε η ετικέτα να είναι ευδιάκριτη και ευανάγνωστη και ανάλογο με το μέγεθος που καθορίζεται στο σημείο 2 του παραρτήματος III. Η ετικέτα επιτρέπεται να εμφανίζεται με τη χρήση ένθετης απεικόνισης, οπότε η εικόνα που χρησιμοποιείται για την πρόσβαση στην ετικέτα πρέπει να τηρεί τις προδιαγραφές που προβλέπονται στο σημείο 2 του παρόντος παραρτήματος. Εάν εφαρμόζεται ένθετη απεικόνιση, η ετικέτα εμφανίζεται με την πρώτη επιλογή (κλικ) με το ποντίκι ή την πρώτη κύλιση (roll-over) του ποντικιού πάνω στην εικόνα ή την πρώτη διεύρυνση της εικόνας σε οθόνη αφής.
            
            
               2.Στην περίπτωση ένθετης απεικόνισης, η εικόνα που χρησιμοποιείται για την πρόσβαση στην ετικέτα, όπως εμφαίνεται στην εικόνα 2:
            
            
               α)είναι βέλος χρώματος ίδιου με εκείνο της τάξης ενεργειακής απόδοσης του προϊόντος στην ετικέτα·
            
         
         
            
               β)φέρει επί του βέλους την τάξη ενεργειακής απόδοσης του προϊόντος σε χρώμα 100 % λευκό, έντονη γραμματοσειρά Calibri με μέγεθος γραμματοσειράς ισοδύναμο με εκείνο της τιμής· 
            
            
               γ)έχει το εύρος των διαθέσιμων τάξεων ενεργειακής απόδοσης σε χρώμα 100 % μαύρο· και,
            
            
               δ)έχει μια από τις ακόλουθες δύο μορφές και το μέγεθός της είναι τέτοιο ώστε το βέλος να είναι ευδιάκριτο και ευανάγνωστο. Το γράμμα της τάξης ενεργειακής απόδοσης μέσα στο βέλος τοποθετείται στο κέντρο του ορθογώνιου τμήματος του βέλους, με ευδιάκριτο περίγραμμα 100 % μαύρο τοποθετούμενο γύρω από το βέλος και το γράμμα της τάξης ενεργειακής απόδοσης.
            
            
               
                  
            
            
               Εικόνα 2: Έγχρωμο αριστερό/δεξί βέλος, με ένδειξη του εύρους των τάξεων ενεργειακής απόδοσης
            
            
               3.Στην περίπτωση ένθετης απεικόνισης, η σειρά απεικόνισης της ετικέτας είναι η ακόλουθη:
            
            
               α)η εικόνα που αναφέρεται στο σημείο 2 του παρόντος παραρτήματος εμφανίζεται στον μηχανισμό απεικόνισης κοντά στην τιμή του προϊόντος·
            
            
               β)η εικόνα περιέχει σύνδεσμο προς την ετικέτα όπως καθορίζεται στο παράρτημα III·
            
            
               γ)η ετικέτα εμφανίζεται κατόπιν επιλογής (κλικ) με το ποντίκι ή κύλισης (roll-over) του ποντικιού πάνω στην εικόνα ή διεύρυνσης της εικόνας σε οθόνη αφής·
            
            
               δ)η ετικέτα εμφανίζεται σε αναδυόμενο (pop up) μήνυμα, σε νέα καρτέλα (tab), σε νέα σελίδα ή σε ένθετη απεικόνιση στην οθόνη· 
            
            
               ε)για τη μεγέθυνση της ετικέτας στις οθόνες αφής ισχύουν οι προδιαγραφές της συσκευής για τη μεγέθυνση με αφή·
            
            
               στ)η ετικέτα παύει να εμφανίζεται με την επιλογή «κλείσιμο» ή άλλους τυπικούς μηχανισμούς κλεισίματος εικόνας· 
            
            
               ζ)το εναλλακτικό κείμενο αντί του γραφικού, που πρέπει να εμφανίζεται όταν δεν είναι δυνατόν να εμφανιστεί η ετικέτα, είναι η τάξη ενεργειακής απόδοσης του προϊόντος σε μέγεθος γραμματοσειράς ισοδύναμο με εκείνο της τιμής.
            
            
               4.Το ηλεκτρονικό δελτίο πληροφοριών προϊόντος που παρέχουν οι προμηθευτές σύμφωνα με το άρθρο 3 σημείο 1 στοιχείο η) εμφανίζεται στον μηχανισμό απεικόνισης κοντά στην τιμή του προϊόντος. Το μέγεθος είναι τέτοιο ώστε το δελτίο πληροφοριών προϊόντος να είναι ευδιάκριτο και ευανάγνωστο. Το δελτίο πληροφοριών προϊόντος επιτρέπεται να εμφανίζεται με τη χρήση ένθετης απεικόνισης ή με παραπομπή στη βάση δεδομένων για τα προϊόντα, οπότε στον σύνδεσμο που χρησιμοποιείται για την πρόσβαση στο δελτίο πληροφοριών προϊόντος αναγράφεται ευκρινώς και ευανάγνωστα η μνεία «Δελτίο πληροφοριών προϊόντος». Αν χρησιμοποιείται ένθετη απεικόνιση, το δελτίο πληροφοριών προϊόντος εμφανίζεται με την πρώτη επιλογή (κλικ) με το ποντίκι ή την πρώτη κύλιση (roll-over) του ποντικιού πάνω στον σύνδεσμο ή την πρώτη διεύρυνση του συνδέσμου σε οθόνη αφής.
            
            
               ΠΑΡΑΡΤΗΜΑ IX
               Διαδικασία επαλήθευσης για τους σκοπούς επιτήρησης της αγοράς
            
            
               Οι ανοχές επαλήθευσης που ορίζονται στο παρόν παράρτημα αφορούν μόνο την επαλήθευση των μετρούμενων παραμέτρων από τις αρχές των κρατών μελών και δεν χρησιμοποιούνται από τον προμηθευτή ως επιτρεπόμενη ανοχή για τον καθορισμό των αριθμητικών τιμών στην τεχνική τεκμηρίωση. Οι τιμές και οι τάξεις που εμφανίζονται στην ετικέτα ή στο δελτίο πληροφοριών προϊόντος δεν επιτρέπεται να είναι ευνοϊκότερες για τον προμηθευτή από τις τιμές που αναφέρονται στην τεχνική τεκμηρίωση. 
            
            
               Εάν ένα μοντέλο έχει σχεδιασθεί κατά τρόπον ώστε να μπορεί να ανιχνεύει ότι υποβάλλεται σε δοκιμή (π.χ. να αναγνωρίζει τις συνθήκες δοκιμής ή τον κύκλο δοκιμής) και να αντιδρά συγκεκριμένα με αυτόματη αλλοίωση των επιδόσεών του κατά τη διάρκεια της δοκιμής, με σκοπό την επίτευξη ευνοϊκότερου επιπέδου οποιασδήποτε παραμέτρου του παρόντος κανονισμού ή της τεχνικής τεκμηρίωσης ή οποιουδήποτε άλλου παρεχόμενου εγγράφου, το μοντέλο και όλα τα ισοδύναμα μοντέλα θεωρείται ότι δεν συμμορφώνονται με τις απαιτήσεις.
            
            
               Κατά την επαλήθευση της συμμόρφωσης ενός μοντέλου προϊόντος με τις απαιτήσεις που καθορίζονται στον παρόντα κανονισμό, οι αρχές των κρατών μελών εφαρμόζουν την ακόλουθη διαδικασία: 
            
            
               1)Οι αρχές των κρατών μελών ελέγχουν ένα μόνο τεμάχιο του μοντέλου. 
            
            
               2)Το μοντέλο θεωρείται ότι συμμορφώνεται με τις εφαρμοστέες απαιτήσεις εάν: 
            
         
         
            
               α)οι αριθμητικές τιμές που περιέχει η τεχνική τεκμηρίωση κατά το άρθρο 3 σημείο 3 του κανονισμού (EΕ) 2017/1369 (δηλωμένες τιμές) και, ανάλογα με την περίπτωση, οι τιμές που χρησιμοποιούνται για τον υπολογισμό αυτών των αριθμητικών τιμών δεν είναι ευνοϊκότερες για τον προμηθευτή από τις αντίστοιχες τιμές που περιέχουν οι εκθέσεις δοκιμών· και 
            
            
               β)οι τιμές που δημοσιεύονται στην ετικέτα και στο δελτίο πληροφοριών προϊόντος δεν είναι ευνοϊκότερες για τον προμηθευτή από τις δηλωμένες τιμές, και η αναγραφόμενη τάξη ενεργειακής απόδοσης και η κατηγορία εκπομπών αερόφερτου ακουστικού θορύβου δεν είναι ευνοϊκότερες για τον προμηθευτή από την τάξη που προσδιορίζεται από τις δηλωμένες τιμές· και 
            
            
               γ)όταν οι αρχές των κρατών μελών θέτουν σε δοκιμή το τεμάχιο του μοντέλου, οι προσδιοριζόμενες τιμές (οι τιμές των σχετικών παραμέτρων όπως μετρήθηκαν κατά τη δοκιμή και οι αριθμητικές τιμές που υπολογίσθηκαν βάσει των μετρήσεων αυτών) είναι εντός των αντίστοιχων ανοχών επαλήθευσης, όπως εμφαίνονται στον πίνακα 5. 
            
            
               3)Αν δεν επιτευχθούν τα αποτελέσματα που αναφέρονται στο σημείο 2 στοιχεία α) ή β), θεωρείται ότι το μοντέλο και όλα τα ισοδύναμα μοντέλα δεν συμμορφώνονται με τον παρόντα κανονισμό. 
            
            
               4)Εάν δεν επιτευχθεί το αποτέλεσμα που αναφέρεται στο σημείο 2 στοιχείο γ), οι αρχές του κράτους μέλους επιλέγουν τρία επιπλέον τεμάχια του ίδιου μοντέλου για δοκιμή. Εναλλακτικά, επιτρέπεται τα τρία επιπλέον τεμάχια να επιλεγούν από ένα ή περισσότερα ισοδύναμα μοντέλα. 
            
            
               5)Το μοντέλο θεωρείται ότι συμμορφώνεται με τις εφαρμοστέες απαιτήσεις εάν, για αυτά τα τρία τεμάχια, ο αριθμητικός μέσος όρος των προσδιοριζόμενων τιμών είναι εντός των αντίστοιχων ανοχών που αναφέρονται στον πίνακα 5. 
            
            
               6)Αν δεν επιτευχθεί το αποτέλεσμα που αναφέρεται στο σημείο 5, θεωρείται ότι το μοντέλο και όλα τα ισοδύναμα μοντέλα δεν συμμορφώνονται με τον παρόντα κανονισμό. 
            
            
               7)Οι αρχές των κρατών μελών παρέχουν όλες τις σχετικές πληροφορίες στις αρχές των άλλων κρατών μελών και στην Επιτροπή χωρίς καθυστέρηση μόλις ληφθεί απόφαση περί μη συμμόρφωσης του μοντέλου σύμφωνα με τα σημεία 3 και 6.
            
            
               Οι αρχές των κρατών μελών χρησιμοποιούν τις μεθόδους μέτρησης και υπολογισμού που καθορίζονται στο παράρτημα IV. 
            
            
               Οι αρχές των κρατών μελών εφαρμόζουν μόνο τις ανοχές επαλήθευσης που καθορίζονται στον πίνακα 5 και χρησιμοποιούν μόνο τη διαδικασία που περιγράφεται στα σημεία 1 έως 7 για τις απαιτήσεις του παρόντος παραρτήματος. Για τις παραμέτρους του πίνακα 5, δεν εφαρμόζονται άλλες ανοχές, όπως αυτές των εναρμονισμένων προτύπων ή οποιασδήποτε άλλης μεθόδου μέτρησης.
            
            
               Πίνακας 5 – Ανοχές επαλήθευσης
            
            
                     
                        Παράμετρος
                     
                  
                  
                     
                        Ανοχές επαλήθευσης
                     
                  
               
                     
                        Κατανάλωση ενέργειας του προγράμματος eco (EPEC)
                     
                  
                  
                     
                        Η προσδιοριζόμενη τιμή* δεν υπερβαίνει τη δηλωμένη τιμή EPEC κατά περισσότερο από 5 %. 
                     
                  
               
                     
                        Κατανάλωση νερού του προγράμματος eco (EPWC)
                     
                  
                  
                     
                        Η προσδιοριζόμενη τιμή* δεν υπερβαίνει τη δηλωμένη τιμή EPWC κατά περισσότερο από 5 %. 
                     
                  
               
                     
                        Δείκτης επιδόσεων καθαρισμού (IC)
                     
                  
                  
                     
                        Η προσδιοριζόμενη τιμή* δεν είναι μικρότερη της δηλωμένης τιμής IC κατά περισσότερο από 14 %.
                     
                  
               
                     
                        Δείκτης επιδόσεων στεγνώματος (ID)
                     
                  
                  
                     
                        Η προσδιοριζόμενη τιμή* δεν είναι μικρότερη της δηλωμένης τιμής ID κατά περισσότερο από 12 %.
                     
                  
               
                     
                        Διάρκεια προγράμματος (Tt)
                     
                  
                  
                     
                        Η προσδιοριζόμενη τιμή* δεν υπερβαίνει τις δηλωμένες τιμές Tt περισσότερο από 5 % ή 10 λεπτά, ανάλογα ποια τιμή είναι μεγαλύτερη.
                     
                  
               
                     
                        Κατανάλωση ισχύος σε κατάσταση εκτός λειτουργίας (Po)
                     
                  
                  
                     
                        Η προσδιοριζόμενη τιμή* κατανάλωσης ισχύος Po δεν υπερβαίνει τη δηλωμένη τιμή κατά περισσότερο από 0,10 W.
                     
                  
               
                     
                        Κατανάλωση ισχύος σε κατάσταση αναμονής (Psm)
                     
                  
                  
                     
                        Η προσδιοριζόμενη τιμή* κατανάλωσης ισχύος Psm δεν υπερβαίνει τη δηλωμένη τιμή κατά περισσότερο από 10 %, αν η δηλωμένη τιμή είναι μεγαλύτερη από 1,00 W, ή κατά περισσότερο από 0,10 W, αν η δηλωμένη τιμή είναι μικρότερη από ή ίση με 1,00 W.
                     
                  
               
                     
                        Κατανάλωση ισχύος στην καθυστέρηση έναρξης (Pds)
                     
                  
                  
                     
                        Η προσδιοριζόμενη τιμή* κατανάλωσης ισχύος Pds δεν υπερβαίνει τη δηλωμένη τιμή κατά περισσότερο από 10 %, αν η δηλωμένη τιμή είναι μεγαλύτερη από 1,00 W, ή κατά περισσότερο από 0,10 W, αν η δηλωμένη τιμή είναι μικρότερη από ή ίση με 1,00 W.
                     
                  
               
                     
                        Εκπομπές αερόφερτου ακουστικού θορύβου
                     
                  
                  
                     
                        Η προσδιοριζόμενη τιμή* δεν υπερβαίνει τη δηλωμένη τιμή περισσότερο από 2 dB(A) re 1pW.
                     
                  
               
               * Στην περίπτωση των τριών επιπλέον τεμαχίων που υποβάλλονται σε δοκιμή κατά το σημείο 4, ως προσδιοριζόμενη τιμή νοείται ο αριθμητικός μέσος όρος των προσδιοριζόμενων τιμών αυτών των τριών επιπλέον τεμαχίων.
            
         
         
            
                  
                     (1)
                  
                        Οδηγία 2014/30/EΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (ΕΕ L 96 της 29.3.2014, σ. 79).
               
               
                  
                     (2)
                  
                        Κανονισμός (EΕ) 2019//XXX [Υπηρεσία Εκδόσεων: να προστεθεί η πλήρης αναφορά του κανονισμού C(2019)2123 στην ΕΕ] της Επιτροπής.